nefelokokkugia's: Μπουκιά και οργασμός\nΕίχα κάποιες επιτυχίες σ΄αυτή τη ζωή. Κάτι είχα καταφέρει και εγώ.\nΤο λιθαράκι για το καλό του πλανήτη και των συνανθρώπων μου, το είχα βάλει.\nΑλλά σήμερα είμαι τρισευτυχισμένη. Επιτέλους ήρθε η αναγνώριση.\nΤι να πω? (λυγμ, λυγμ..)\n...Την Coula, για την ευκαιρία που μου έδωσε να γίνω coulochef **\n...Το θεό, που μου έδωσε τόσο μεγάλο ταλέντο.\n...Τη μανούλα μου, που μαγειρεύει καθημερινά, ώστε να έχω χρόνο να δημιουργώ.\n...Την πατρίδα μου, που σε λίγο θα με βγάλει στη βίζιτα ώστε να ανταπεξέλθω στην αγορά των υλικών για ένα γλυκό.\n...Τα παιδάκια μου που δεν διανοήθηκαν να αγγίξουν το γλυκό και μου έδωσαν την ευκαιρία να το τσακίσω μόνη σ΄ένα απόγευμα.\n...Τον πρώην άντρα μου που έφυγε και μπόρεσα να απολαύσω ένα γλυκάκι χωρίς το υποτιμητικό βλέμμα του- θερμιδομετρητή.\n...Τις συναδέλφους μου- κάργιες που φτάνοντας με στα όριά μου, απενοχοποιώ την υπερβολική κατανάλωση γλυκών.\n...την αμερική και το θεό τους ευχαρίστησα?\n...όλο ξεχνάω πιά η κωλόγρια.\nΙδού η συνταγή της επιτυχίας:\nΥλικά (δε βγαίνει το γλυκό χωρίς αυτά. Κόψτε τις τσιγκουνιές)\nΣοκολάτα κουβερτούρα λιωμένη (περίπου 1 κούπα ή ένα φακελάκι κουβερτούρα Γιώτης σε σταγόνες)\n2- 3 κουταλάκια σιρόπι από γλυκό κυδώνι ή άλλο γλυκό ή μέλι\nΧαλβάς σοκολάτας ή με αμύγδαλα, κομμένος σε μικρά κομμάτια\nΜισή κούπα ξηρούς καρπούς (καβουρδισμένα αμύγδαλα, καρύδια, pecan nuts και ότι άλλο τραβάει η όρεξή σου. Όχι… ο ηλιόσπορος δεν κάνει για το γλυκό μαρή τσιφούτα)\nΜισή κούπα αποξηραμένα φρούτα ( δαμάσκηνα, σύκα, βερίκοκα, σταφίδες, κ.α. Ισχύει και εδώ το περί ορέξεως…)\nΓλυκό κυδώνι ή άλλο γλυκό του κουταλιού κομμένα σε κύβους\nΠροαιρετικά υλικά: (τονίζουν όμως τη γεύση του γλυκού)\n¼ κ.γ. αλάτι χονδρό κρυσταλλικό\n1/4 κ.γ. χονδροτριμμένο φρέσκο μαύρο πιπέρι\nΧοντροτρίβουμε τους ξηρούς καρπούς (βάλε τα χεράκια σου, μάνα μου και πιάστα. Αλλά κι άλλα, μου τα βουτάς με λαχτάρα).\nΚόβουμε σε κομματάκια τα αποξηραμένα φρούτα (δεν ξέρω πόσο ψιλά, αυτοσχεδίασε).\nΠαίρνουμε τον μισό χαλβά από τη συσκευασία και τον τρίβουμε με τα δάχτυλα σε μεγαλούτσικα κομματάκια. Κρατάμε στην άκρη τον υπόλοιπο.\nΑνακατεύουμε όλα τα παραπάνω στερεά υλικά σε ένα μπολάκι.\nΣτη λιωμένη κουβερτούρα προσθέτουμε το βούτυρο και το σιρόπι από τα γλυκά του κουταλιού ή το μέλι.\nΡίχνουμε την κουβερτούρα μέσα στο μείγμα από τα στερεά υλικά μας (αποξηραμένα κλπ ) και ανακατεύουμε να πάει παντού.\nΤοποθετούμε σε λαδόκολλα και πλάθουμε κυλινδρικά.\nΤυλίγουμε τη λαδόκολλα γύρω από το γλυκό και το βάζουμε για μισή ώρα στην κατάψυξη.\nΑπολαμβάνουμε το ουισκάκι μας τρώγοντας τον υπόλοιπο χαλβά, μέχρι να παγώσει το γλυκό μας. Μετά το βγάζουμε και το διατηρούμε στο ψυγείο.\nΔεν ξέρω πόσο καιρό διατηρείται γιατί το καταναλώνω συνήθως σε μισή με μία μέρα.\nΕγγυημένος οργασμός ή τα λεφτά σας πίσω.\nΥΓ Μπας και ξέρει κανείς που ράβεται η Μανωλίδου να πάω και εγώ? Θα χρειαστώ ένα καινούργιο τσιτάκι για την απονομή.\n** Coula, μπορώ να έχω ως δώρο εκείνο το πλάσμα- μάγειρα με τα τατουάζ (δε θυμάμαι πως τον λένε. Θα τον βρεις εσύ) που έβγαινε στην τηλεόραση να με μάθει να μαγειρεύω και καμιά φασολάδα της προκοπής?\nμα πόσοι τελικά κέρδισαν σε αυτό τον διαγωνισμό???\nΤο πόυ ράβετε η Μανωλίδου δεν το ξέρω δυστυχώς. Οι γνώσεις μου εξαντλούνται στο που σκίζεται ο κόσμος όχι που ράβεται χαχαχα\n17 Απριλίου 2011 - 10:39 π.μ.\nTι εννοείς? Βασικά κέρδισα εγώ. Από... σπόντα στην τριάδα βρέθηκαν επίσης ο Άσωτος και ο Αμερικλάνος. Πφφφ\nΒρε χαζούλι, ο σκοπός είναι να ράψω κάτι καινούργιο, ώστε να μου το σκίσεις μετά. Αφού ξέρω τι ασυγκράτητο τέρας είσαι....\n17 Απριλίου 2011 - 11:36 π.μ.\nεγώ είδα τα πανηγύρια του Αμερικλάνου πριν. Τελικά ήταν όλα μια πλάνη για να σου κλέψει την δόξα ο παλιάνθρωπος.\nΠοιός να συγκριθεί μαζί μου?\nΓια καλό και για κακό πάντως τον έστειλα "διακοπές" στας Αμέρικας.\n17 Απριλίου 2011 - 12:41 μ.μ.\nαν δε δοκιμάσω, δεν μπορώ να πω. στείλε μέηλ να σου δώσω διεύθυνση για το ντελίβερι. είναι γνωστό σε όλην την μπλογκόσφαιρα ότι εκτός από το μακαρίτη, χώρισα και με τη μαγειρική!\nστην τελετη να βάλεις κόκκινο. πάντα χαρίζει στη νικήτρια με το όσκαρ στο χέρι!!!\nπαντως εγω κερδιζα με τα πιο λιγα υλικα , ειναι εποχη κρισης ρε παιδια θα ρθει πεινα και θα πουμε το σουφλε σουφλακι! αλλα το συγκεκριμενο γλυκο ευχαριστως μου το φτιαχνετε γιατι ειμαι και ανεπροκοπος και το τσακιζω\nδιοτι τα γλυκα ειναι σα το σεξ, ποτε δε τα τρωμε ενα ενα , τα τρωμε δυο δυο\n17 Απριλίου 2011 - 5:45 μ.μ.\nΜήπως το γλυκό θα ήταν ακόμα πιο θελκτικό αν χρησιμοποιούσες σοκολάτα, αληθινή σοκολάτα γάλακτος, αντί κουβερτούρα ;\nΠαίζει αυτό το ένα ποτήρι ουίσκι να το ανεβάσουμε λίγο σε δυο τρία…άντε το πολύ σε ένα μπουκάλι????????????\n18 Απριλίου 2011 - 12:48 π.μ.\nΑαααααααααααα και να αφαιρέσουμε τα σύκα για ευνόητους λόγους??? (πάλι πάσα σου έδωσα για να ξεκινήσεις )\nΌ,τι θελεις θα σου στειλω!!!!!\nΜη μου ανησυχεις!!!\n18 Απριλίου 2011 - 2:39 π.μ.\nIIIIIIIIIII καλά ρε, δεν ντρέπεσαι καθόλου?\nΣυνταγή της επιτυχίας σου λέει! Το ότι τα κοτοβυζάκια μου (έλα δε θέλω σχόλια) είχαν τριψήφιους πόντους δεν το λέμε ε?\nΑ να χαθείς. Εγώ φταίω ΡΕ που σε ψήφισα κι'όλας.\nΘα σου κάνω μήνυση περι.... εκέινης της δυσφήμισης.... πως το λέγαμε μωρέ.... τέλος πάντων θα σου κάνω μήνυση περί δυσφήμισης!\nΡάψου για το δικαστήριο!\nΜΟΥΑΑΑΑ χα χα χα.\nΥΓ: Έχω και πολλούς λογαριασμούς γκούγκλ τρομάρα μου και δεν ξέρω ποιον να πρωτοχρησιμοποιήσω.\n18 Απριλίου 2011 - 5:32 π.μ.\nΈτσι πάνε αυτά κούκλα μου. Εκτός κι αν είσαι ανάποδος άνθρωπος σαν εμένα, που άρχισα να μαγειρεύω περισσότερο από τον καιρό που έφυγε ο μακαρίτης. Με τον.ιζει το κόκκινο, έχεις δίκιο. Θα το προτιμήσω.\nΚρίση?? Ποια κρίση? Δυό –δυό?...χμμμ σαν να ΄χεις ένα δίκιο.\nΠιθανόν, αν και δεν έχω χρησιμοποιήσει ποτέ σοκολάτα γάλακτος σε γλυκό. Η κουβερτούρα, προσωπικά, μ΄αρέσει πιο πολύ.\nΔεν είναι κακό να το δοκιμάσει κάποιος πάντως. Ευκαιρία να πάρουμε μια δεύτερη γνώμη.\nΑμα πιούμε τόσο ουισκάκι kafre, θα χρειαστούμε τα σύκα μετά.\nΕιδικά εσύ, ως σήμα κατατεθέν. Μετά από τόσο ποτό θα σε τσούζει λίγο\n..και δεν εννοώ το κεφάλι σου…μπουχαχα\nΤο μαναράκι με τα τατουάζ. Τπτ άλλο.\nΘα σκάσω μύτη στο δικαστήριο με το κόκκινο εξώπλατο που θα φοράω στην απονομή, αγκαζέ με τον άντρα μου.\nΝα σε δω μετά. Εξορία θα πας. Connecticut bootcamp. Θα μαζεύεις βελανίδια, ώστε να εμπνευστείς για νέους μαγειρικούς διαγωνισμούς.\nMahlerουκοοοο, αυτός με ενοχλεί.\n18 Απριλίου 2011 - 9:38 π.μ.\nμα φυσικά και είσαι η νικήτρια\nο αμερικλάνος έβαλε μέσον....\nκι΄ αν σου κάνει αγωγή (μήνυση δεν μπορεί να κάνει ο άσχετος...), τον έχουμε στο χέρι\nθα φέρω για μάρτυρα την κυρία ντάκ (μια πάπια που είχε πατήσει με το σαράβαλό του και νόμιζε πως είναι κότα...) καθώς και δύο γουρούνια που τα έχει τρελάνει στα βασανιστήρια ο τσόγλανος\nxaxaxa Ευχαριστώ Nτρρρ Απαράδεχτε. Το ξέρω ότι έβαλε μέσον. Έμαθα ότι έταξε στην Coula πάπια γεμιστή και χοιρινά πανσετάκια με μηδέν λιπαρά. Και ψάρωσε η χαϊβάνω γιατί έχει βάλει λίγο στην μέση τελευταία.\nΤι να πεις? Το κοινό μου τουλάχιστον αναγνώρισε την αξία μου.\n18 Απριλίου 2011 - 1:28 μ.μ.\nHρθα να σπείρω δαιμόνια, έστω και καθυστερημένα!!!\nΤα συχαρήκια πρωτίστως!>\nαλλα ήταν στημένο! κυρία μου, δεν το είδατε? δύο βραβεία ο αμερικανοπερδόμενος, δύο βραβεία?\nγιατί είχε δύο συνταγές.\nπουτο έλεγε αυτό κυυυιιιρία μου?\nεχω φάει το μποά απο την σύγχιση!\nεγώ ράφτηκα στου Ντιόρ, αλλά στράφι πήγε...!!!\nΣας φιλώ αμφιτερομαγούλως και σταυρωτώς και σας αφήνω στην ευτυχία σας στο σύγνεφό σας!\nαλλα΄ξανασκεφτείτε το! στημένο ήταν....!\nέσπειρα, θερίστε !\nΚαι κάτι ακόμα έχω να πω: http://www.youtube.com/watch?v=tp2Kuc3vomU&feature=related\n18 Απριλίου 2011 - 5:28 μ.μ.\nTι να πω κυρά-Έλσα μου που είμαι κιουρία και δε μου επιτρέπεται?\nΉρθε ο Αμερικλάνος με τα ντόλλαρς του και νομίζε ότι είμαστε ακόμα στη δεκαετία του πενήντα στην Ελλάδα. Και ότι θα πέσουμε να τον προσκυνήσουμε που έβαλε δύο συνταγές του θείου του, του Νώντα και μας πουλάει μούρη. Άσχετο, αλλά εγώ έναν άντρα τιμώ και προσκυνώ εδώ μέσα. Ακούς Μahlerούκο μου?\nΧάλασα και το ακρυλικό μου νύχι προκειμένου να φτιάξω το γλυκό. Μην τη δώσω αδοκίμαστη τη συνταγή στον κόσμο. Γιατί μόνο γι΄αυτο το έκανα, θέλω να με πιστέψετε. Κοιλιόδουλη δε με λες...αλλά...τι έλεγα?\n...Ας όψετε το ντολλάριο, που πέσανε όλες οι λυσσάρες και τον ψήφισαν.\nΈμαθα επίσης ότι η Coula είχε κανονίσει μαθήματα για να τον καλοπιάσει. Κουτσομπόλα δε με λες... άλλες τα είπαν.\nΚαι ζόριζε το δάσκαλο να τους μάθει κάτι πέρα από το "ο κήπος είναι ανθηρός". Εδώ τα πειστήρια.\nΑσε με και συγχίστηκα που τα θυμήθηκα.\nΥΓ Καλό το τσιτάκι από του Ντιορρρ?\nΕυχαριστώ, ευχαριστώ. Δοξάστε με, γιατί θα καταρεύσω από τη συγκίνηση.\nΚαι που στο καλό είναι κι αυτός ο Mahlerούκος να με κρατήσει να καταρρεύσω με στυλ τουλάχιστον?\nδεν είδα να ζητάς τη διεύθυνση που θα μου στείλεις το γλυκό!\nτι έτσι θα το σχολιάσω;;; στο μιλητό;\nέλα και έχω μια λιγουρίτσα!\nΤιμή μου να επισκέπτομαι μια couloδιαγωνιζομενονικήτρια :)\nΚαι στην απονομή θα είμαι εκεί...\nυ.γ. Τι της θες τη μοδίστρα της Μανωλίδου καλέ, σε λίγο ΕΣΥ θα είσαι το πρότυπο!\n19 Απριλίου 2011 - 12:05 π.μ.\nΧίλια συγνώμη Ria μου, αλλά είχα ένα θεματάκι με τον Αμερικλάνο. Όποτε θες στείλε διεύθυνση και έφυγε αυθημερόν το γλυκό.\nΌχι πες μου, θα δείχνει το ίδιο καλά σ΄αυτόν η εξώπλατη κόκκινη τουαλέτα? Γιατί δεν αφήνει ένα άστρο να λάμψει? Ο παλιοζηλιάρης?\nΣας μερσώ μαντάμ, που λέει και ο θεός Ζήκος.\nΧαρά μου να παραστείτε στην απονομή. Θα έχουμε φοντανάκια και καφεδάκι (αν δεν την πιάσουν οι τσιγγουνιές την Coula και δε τα χρεώσει με το κεφάλι).\nΕχεις δίκιο, όσον αφορά την Μανωλίδου. Εξάλλου που να βρω και άντρακλα σαν τον Adonis, να με συνοδεύσει?\n19 Απριλίου 2011 - 12:21 π.μ.\nΤελικά ο καλός θεούλης έβαλε την ιδεα στην Κούλα μας και η συνταγή για το μωσαικό χαλβά που κάποτε είχαμε μιλήσει έγινε κτήμα πολλών και μάλιστα βραβευμένο,οπότε τα θερμά μου συγχαρητήρια.\nΛόγω υποχρεώσεων(γαμοι) εχω κόψει τα πολλά (για να μπαίνουν τα ρούχα) αλλά με πρώτη ευκαιρία θα το επιχειρήσω .\nΣκέφτομαι να βάλω ολο σοκολατενιο χαλβα όχι το αναμεικτο γιατί εχουμε με τα σοκολατενια ενα θέμα εδω στο σπίτι.\nΤέλος μην ασχολιέσαι με τον παιδάκι που για προφανείς λόγους (ππου του αναλύω στο σπιτάκι του) πήρε την πρωτιά.Ας τον αφήσουμε να ζήσει τη απατηλή λάμψη της νικης του.\n19 Απριλίου 2011 - 11:53 π.μ.\nΑπλά φτιάξτο. Μιλάμε, είναι απίστευτο γλυκό. Και σηκώνει πολλούς αυτοσχεδιασμούς.\nΑχ, μωρέ τον καημένο τον Αμερικλανούλη...άστον και πως θα περάσει μοναχούλης τέτοιες μέρες.\n(χιχιχιχ καλά του τα ΄πες πάντως.χιχιχι)\n19 Απριλίου 2011 - 12:11 μ.μ.\nτο γλυκό είναι θάνατος\nη σεξ πίστολς είναι η μόνη αλήθεια!\n20 Απριλίου 2011 - 1:19 π.μ.\nΚαλημέρα ντιαρ σιπ.\nΝα το δοκιμάσεις μετά από μπουτάκια κοτόπουλο. Εγγυημένος διπλός οργασμός.\nκακουργα....δολοφονα της διαιτας που δεν κανω...απανθρωπη φιγουρα....να σαι καλα βρε για τη συνταγουλα! μουτς!\n20 Απριλίου 2011 - 4:08 μ.μ.\nΑχ...αυτή τη δίαιτα που δεν κάνεις, κάνω και εγώ. Tι σύμπτωση.\nΝα τη δοκιμάσεις τη συνταγή, είναι τέλειο γλυκάκι.\nαπό σήμερα αγαπώ πιο πολύ τα γλυκά! συγχαρητήρια!!:)\nυ.γ.η Μανωλίδου ράβεται στον Μίλτο,τον γνωστό σχεδιαστή...χαχαχα να παραγγείλω ένα maxy?ena mini?κάτι για τη βράβευση!\n21 Απριλίου 2011 - 3:51 μ.μ.\nΠάντα αγαπάμε τα γλυκά. Μας στηρίζουν στις δύσκολες στιγμές. χιχιχ\nΚάτι βραδυνό, μακρύ θα προτιμήσω. Μιας και είμαι και δίμετρη και θα το αναδείξω.\nΑυτός ο Μίλτος ποιός είναι πάλι? Ελπίζω όχι κάτι σαν εκείνο τον υστερικό ατάλαντο στο next top model?\n22 Απριλίου 2011 - 1:26 π.μ.


Bikrost - Υπηρεσία May\nΗ ενσωματωμένη οροφή του Bikrost EPP\nBikrost EPP - αδιάβροχο υλικό οικονομικής θέσης σε ενισχυτική βάση από πολυεστέρα (κατασκευαστικό υλικό - οξειδωμένη πίσσα) κατασκευαστής TechnoNIKOL. Μπορεί να χρησιμοποιηθεί για την τοποθέτηση των αδιαβροχοποιητικών θεμελίων σε δύο στρώματα, καθώς και για την τοποθέτηση του κάτω στρώματος στεγάνωσης στεγών. Η επικάλυψη πάνω και κάτω είναι μια συγκολλητική μεμβράνη.\nΗ τιμή λιανικής πώλησης σε m² αναφέρεται σε αγορές μέχρι 500 τ.μ., (για αυτοπαραλαβή από οποιοδήποτε από τα 12 εργοστάσια της TechnoNIKOL), θα δώσουμε εκπτώσεις για μεγάλους όγκους. Στείλτε μας αίτηση στο [email protected] ή καλέστε τηλεφωνικά για να λάβετε ένα τιμολόγιο λαμβάνοντας υπόψη τις εκπτώσεις στον όγκο σας.\nBikrost EPP - το υλικό στεγάνωσης στεγών που διαφέρει με το ευνοϊκό κόστος και την υψηλή ποιότητα. Το ασφαλτούχο συνδετικό υλικό εφαρμόζεται σε ανθεκτικό πολυεστερικό ύφασμα, μετά το οποίο καλύπτεται με προστατευτικό φιλμ και στις δύο πλευρές.\nΗ τοποθέτηση του Bikrost EPP γίνεται με την αρχή της τήξης. Η επιφάνεια πρέπει να υποβληθεί σε προκαταρκτική επεξεργασία: καθαρισμός, γέμιση και ξήρανση. Επιπλέον, μπορούν να χρησιμοποιηθούν μαστίχα ασφάλτου-πολυμερούς και διάφορα βοηθητικά εργαλεία για στερέωση.\nΤο Bikrost EPP χρησιμοποιείται όταν δημιουργείται φράγμα υδρατμών και ατμών ως κάτω στρώμα. Είναι κατάλληλο για οροφές με μικρή κλίση, καθώς και για κτίρια με χαμηλές απαιτήσεις. Τα ρολά αποθηκεύονται και μεταφέρονται σε όρθια θέση.\nΗ διάρκεια ζωής της επίστρωσης φτάνει τα 10 χρόνια, επομένως το Bikrost EPP παραμένει μια από τις πιο δημοφιλείς και οικονομικές επιλογές. Η ειδική τεχνολογία παραγωγής σας επιτρέπει να έχετε το καλύτερο αποτέλεσμα με ένα ελάχιστο κόστος.\nΕπικάλυψη στεγανοποίησης Bikrost\nΤο Bikrost είναι ένα άσφαλτο έλασης υλικό κατασκευής οικονομικής κατηγορίας που χρησιμοποιείται για στεγανοποίηση. Η διάρκεια ζωής του Bikrost φθάνει τα 10 χρόνια με την προϋπόθεση της υψηλής ποιότητας τοποθέτησης σε μια άκαμπτη βάση της στέγης ή ενισχυμένη τσιμεντοκονία.\nΤεχνικά χαρακτηριστικά του Bikrost\nΑντοχή στη θερμότητα για 2 ώρες, ° C, όχι χαμηλότερη\nΕκρηκτική δύναμη κατά τη διαμήκη / εγκάρσια κατεύθυνση, N / 50 mm\nΒάρος του συνδετικού υλικού από την πλευρά συγκόλλησης, kg / τ.μ.\nΤο βάρος είναι 1 τ.μ., κιλά, όχι λιγότερο\nΗ θερμοκρασία της ευθραυστότητας του συνδετικού υλικού, ° C, όχι υψηλότερη\nΘερμοκρασία ευκαμψίας σε ράβδο R = 25mm, ° C, όχι υψηλότερη\nΜήκος πλάτος, m\nΑδιάβροχη για 72 ώρες σε πίεση τουλάχιστον 0,001 MPa\nΑδιάβροχη για 2 ώρες σε πίεση τουλάχιστον 0,2 MPa\nΤροποποιήσεις του Bikrost\nΑνάλογα με τον τύπο βάσης, τα προστατευτικά στρώματα και το πεδίο εφαρμογής, διακρίνονται οι ακόλουθοι τύποι Bicrost:\nΤο Bikrost HPP είναι ένα υλικό με βάση το fiberglass επικαλυμμένο και στις δύο πλευρές με μια μεμβράνη πολυμερούς. Χρησιμοποιείται ως κάτω στρώμα χαλιού στέγης, καθώς και για τη στεγανοποίηση θεμελίων και σε διάφορα δωμάτια όπου δεν υπάρχει μεγάλο φορτίο στην επιφάνεια.\nΤο Bikrost HKP είναι υλικό βασισμένο σε υαλοβάμβακα, επικαλυμμένο με μια μεμβράνη πολυμερούς στη μία πλευρά και χοντρόκοκκο επίδεσμο από την άλλη. Χρησιμοποιείται ως το ανώτερο στρώμα της οροφής με μικρές πλαγιές. Δεν αντέχει τα βαριά φορτία.\nΕμπορικό και Βιομηχανικό Επιμελητήριο Bikrost - υλικό με βάση υαλοβάμβακα, καλυμμένο με ένα εύτηκτο πολυμερές φιλμ και στις δύο πλευρές. Λόγω της ανθεκτικής βάσης του, χρησιμοποιείται ως στρώση στεγάνωσης στεγάνωσης σε οποιεσδήποτε επίπεδες επιφάνειες: το υπόβαθρο (μπορεί να χρησιμοποιηθεί κατακόρυφα), κάτω από μια γεμάτη επίστρωση, υπόγεια γκαράζ, θολωτές, κεκλιμένες και εκμεταλλευόμενες στέγες.\nΤο Bikrost TKP είναι υλικό βασισμένο σε υαλοβάμβακα, καλυμμένο με μια μεμβράνη πολυμερούς στη μία πλευρά και χονδρόκοκκο από την άλλη. Χρησιμοποιείται για τη συσκευή του πάνω στρώματος του χαλιού στεγών. Το υλικό τοποθετείται στην οροφή σε δύο, τρία στρώματα, γεγονός που εξασφαλίζει αξιόπιστη στεγανοποίηση της οροφής και εξομαλύνει πιθανά ελαττώματα εγκατάστασης.\nΝα παρέχει προστασία για τη στέγη από την υγρασία και ατμούς θα πρέπει να λάβει μια υπεύθυνη προσέγγιση στην εγκατάσταση της στέγης πίτας, επιλέξτε τα απαραίτητα στοιχεία στεγανοποίησης, συμπεριλαμβανομένων κόλλα, ταινία ή ταινία για φράγμα υδρατμών και κάποια άλλα συστατικά.


Μένουν τα ηλεκτρικά αυτοκίνητα από μπαταρία; - Ξέρεις ότι τα αμιγώς ηλεκτροκίνητα αυτοκίνητα φέρουν και την κλασική μπαταρία των 12V, όπως ακριβώς τα συμβατικά. - gocar.gr - Περιοδικό αυτοκινήτου\nΞέρεις ότι τα αμιγώς ηλεκτροκίνητα αυτοκίνητα φέρουν και την κλασική μπαταρία των 12V, όπως ακριβώς τα συμβατικά.\nΤα ηλεκτροκίνητα οχήματα διαθέτουν μια μπαταρία υψηλής τάσης 400 ή 800V, η οποία τροφοδοτεί το ηλεκτρικό μοτέρ. Ανάλογα με το ωφέλιμο ενεργειακό περιεχόμενο της μπαταρίας και το σύστημα αποθήκευσης ενέργειας, εξαρτάται η αυτονομία. Η μπαταρία αυτή χάνει ισχύ κατά την κίνηση και απαιτείται φόρτιση για την αναπλήρωση της ενέργειας. Αν το επίπεδο ισχύος φθάσει στο 0, τότε το αυτοκίνητο θα ακινητοποιηθεί.\nΌπως και τα αυτοκίνητα με συμβατικό κινητήρα, έτσι και τα ηλεκτρικά, εξοπλίζονται και με την κλασική μπαταρία 12V. Σκοπός αυτής είναι η τροφοδοσία των ηλεκτρικών και ηλεκτρονικών εξαρτημάτων του αυτοκινήτου όπως είναι τα παράθυρα, τα φώτα, οι διακόπτες, ο πίνακας οργάνων κ.ά.\nΑν αυτή η μπαταρία εξαντληθεί στα κλασικά αυτοκίνητα – φαινόμενο πιο σύνηθες κατά τη διάρκεια του χειμώνα – τότε… μείνατε. Βέβαια, ένας κινητήρας βενζίνης ή diesel τίθεται εύκολα σε λειτουργία, αρκεί να έχετε μαζί μας ένα σετ καλωδίων. Αφού τοποθετήσετε ένα άλλο όχημα που έχει σε λειτουργία τον κινητήρα του κοντά στο δικό σας, βάζετε το «κροκοδειλάκι» του κόκκινου καλωδίου στον θετικό πόλο της γεμάτης μπαταρίας και την άλλη άκρη του ίδιου καλωδίου στον θετικό πόλο της άδειας μπαταρίας. Η δαγκάνα του μαύρου καλωδίου μπαίνει στον αρνητικό πόλο πρώτα της γεμάτης μπαταρίας και στη συνέχεια το άλλο άκρο του μαύρου καλωδίου συνδέεται σε γείωση του αυτοκινήτου με την αποφορτισμένη.\nΑφού έχουν τοποθετηθεί όλα σωστά, γυρνάτε το κλειδί στη μίζα, πατάτε ελαφρώς το γκάζι και το αυτοκίνητο παίρνει αμέσως μπροστά. Το ερώτημα είναι αν το ίδιο συμβαίνει και με την 12βολτη μπαταρία στα ηλεκτρικά. Εκεί τα πράγματα είναι λίγο πιο περίπλοκα, παρότι η μπαταρία μπορεί να αποφορτιστεί με τον ίδιο τρόπο.\nΤο βασικότερο πράγμα που πρέπει να κάνετε πριν τοποθετήσετε τα καλώδια, είναι να αποσυνδέσετε την πρίζα από τον φορτιστή. Σε καμία περίπτωση δεν επιχειρείτε να κάνετε jump-start αν το όχημα φορτίζει. Κάτι τέτοιο θα μπορούσε να προκαλέσει φωτιά, με καταστροφικές συνέπειες. Αφού βεβαιωθείτε ότι τόσο το ηλεκτρικό όχημα όσο και το άλλο που θα χρησιμοποιήσετε για τη φόρτιση έχουν δεμένο το χειρόφρενο και οι διακόπτες λειτουργίας των υαλοκαθαριστήρων, των εσωτερικών φώτων και οτιδήποτε άλλο τραβάει ενέργεια από την μπαταρία είναι στο off, τοποθετήστε τα «κροκοδειλάκια» με τον ίδιο ακριβώς τρόπο όπως θα κάνατε σε ένα συμβατικό αυτοκίνητο.\nΤα 10+1 ηλεκτρικά αυτοκίνητα που αξίζει να περιμένεις\nΠιέστε το κουμπί εκκίνησης στο ηλεκτρικό αλλά μην πατάτε το γκάζι. Αναμείνατε έως ότου επανέλθουν όλες οι ενδείξεις στο ταμπλό, κι έπειτα αφαιρέστε με προσοχή τους σφιγκτήρες των καλωδίων από τους ακροδέκτες της μπαταρίας. Είστε έτοιμοι για να κινηθείτε ή να φορτίσετε την μπαταρία υψηλής τάσης εφόσον απαιτείται αναπλήρωση ενέργειας.\nΣυμβουλεύουμε σε σύντομο χρονικό διάστημα να επισκεφθείτε έναν αντιπρόσωπο για έλεγχο. Πιθανότατα η μπαταρία 12V έχει απωλέσει την ισχύ της, οπότε πρέπει να την αντικαταστήσετε με καινούρια, βάση των προδιαγραφών που προτείνει ο κατασκευαστής.\nCar news: Δες εδώ όλες τις ειδήσεις της ημέραςΠώς καταλαβαίνω ότι ο κινητήρας μου θέλει επειγόντως service;Πώς χρησιμοποιώ το κιτ επισκευής ελαστικού; [video]Οι 10 κακές συνήθειες που καταστρέφουν το αυτοκίνητο μας\nκαλώδια για μπαταρία


Πρώτη στα 5 χλμ. η Θεοδωρακοπούλου - 35.000 άνθρωποι έτρεξαν στο Μαραθώνιο της Αθήνας - NOTOSPORT\nΚυριακή, 09 Νοέμβριος 2014 22:06\nΠρώτη στα 5 χλμ. η Θεοδωρακοπούλου - 35.000 άνθρωποι έτρεξαν στο Μαραθώνιο της Αθήνας\nΠερίπου 35.000 άνθρωποι συμμετείχαν στο Μαραθώνιο Δρόμο της Αθήνας που πραγματοποιήθηκε σήμερα και είχε μια σημαντική επιτυχία για την Μεσσηνία, καθώς η Καλαματιανή αθλήτρια Ελένη Θεοδωρακοπούλου κατέκτησε την πρώτη θέση στα πέντε χιλιόμετρα με χρόνο 17’39’’, μπροστά από την έμπειρη Πόπη Αστροπεκάκη (17.57) και την Μαρία Ζωγραφάκη (18.24).\nΗ συμμετοχή του κόσμου στο αγώνισμα ξεπέρασε κάθε προηγούμενο, καθώς ήταν χιλιάδες οι δρομείς που βρέθηκαν στην εκκίνηση και απόλαυσαν τον τερματισμό στο Παναθηναϊκό στάδιο. Ανθρωποι όλων των ηλικιών, που με χαμόγελο στα χείλη έφτασαν στον τερματισμό και ένιωσαν την μαγεία της συμμετοχής σε έναν τέτοιο γεγονός.\nΠερίπου 8.500 δρομείς έτρεξαν τα 42.195 μέτρα από τον Τύμβο του Μαραθώνα μέχρι το Παναθηναϊκό Στάδιο.\nΧιλιάδες άλλοι δρομείς έτρεξαν σε μικρότερες διαδρομές, όπως ο Αγώνας Δρόμου των 5 χλμ., ο Αγώνας Δρόμου των 10 χλμ., το Δυναμικό Βάδισμα, ο Αγώνας Παίδων και τα 1.200 μ. Special Olympics.\nΝα θυμίσουμε ότι ο Σύλλογος Δρομέων Υγεία; Μεσσηνίας συμμετείχε στον αγώνα με 226 αθλητές, αριθμός ρεκόρ!\nΤο νήμα του τερματισμού στο κατάμεστο Παναθηναϊκό Στάδιο έκοψε ο Φελίξ Κάντι, ο οποίος κάλυψε την απόσταση της διαδρομής σε 2 ώρες 10 λεπτά και 37 δευτερόλεπτα, επίδοση που αποτελεί ρεκόρ διοργάνωσης και διαδρομής. Ο Κάντι με την επίδοση αυτή κατάφερε να ξεπεράσει την επίδοση του Ιταλού, Στέφανο Μπαλντίνι ο οποίος κατείχε το ρεκόρ της κλασικής διαδρομής μαραθωνίου με χρόνο 2.10.55 που του είχε δώσει και το χρυσό μετάλλιο στους Ολυμπιακού Αγώνες 2004 της Αθήνας. Τον Κάντι ακολούθησαν οι συμπατριώτες του Ράιμοντ Μπετ (έχει νικήσει δύο φορές τον Μαραθώνιο 2010-2012) με 2.12.34, και Τσομπέι Κιπτανούι με 2.15.38.\nΓια δεύτερη φορά στην καριέρα της, η Σοφία Ρήγα τερματίσει πρώτη την Αυθεντική διαδρομή. Η δρομέας του Ελευθέριου Βενιζέλου πέτυχε 2.45.38 και έδειξε σε καλή κατάσταση, ενώ δεύτερη πίσω της ήταν η περσινή νικήτρια Μάγδα Γαζέα με 2.46.39 και τρίτη η… πρωτάρα στο αγώνισμα Ουρανία Ρέμπουλη με 2.42.41.\nΕύκολη υπόθεση ήταν για την Αναστασία Καρακατσάνη η νίκη στα 10 χλμ. των γυναικών. Η χάλκινη πρωταθλήτρια Ευρώπης το 2013 στο πρωτάθλημα των Νέων, τερμάτισε σε 35.29, σχεδόν δύο λεπτά μπροστά από την Παναγιώτα Βλαχάκη (37.58) και τρία, από την Ελενα Λεβεντάκη (38.06). Στους ανδρες νικητής στέφθηκε ο Κώστας Γκελαούζος με 31.40, ενώ ακολούθησαν οι Δήμος Μαγγίνας (32.04) και Χρήστος Βότσος (32.48).\nΣτα 5 χιλιόμετρα των Ανδρών πρώτος στον τερματισμό έφτασε όπως και πέρυσι ο Κωνσταντίνος Νακόπουλος σε χρόνο 15:26, Δεύτερος με 15.35 ήταν ο Ανδρέας Δημητράκης και τρίτος ο Γιώργος Μίνο με 15.36. Στο αντίστοιχο αγώνισμα των γυναικών, η Ελένη Θεοδωρακοπούλου, όπως προαναφέρθηκε, στην πρώτη της συμμετοχή στην απόσταση τερμάτισε πρώτη με 17.39, μπροστά από την έμπειρη Πόπη Αστροπεκάκη (17.57) και την Μαρία Ζωγραφάκη (18.24).\nΠερισσότερα σε αυτή την κατηγορία: « ΣΥΛΛΟΓΟΣ ΔΡΟΜΕΩΝ ΥΓΕΙΑΣ ΜΕΣΣΗΝΙΑΣ: Με 226 αθλητές στον Μαραθώνιο της Αθήνας! ΙΣΤΙΟΠΛΟΪΑ: Στην Καλαμάτα το Περιφερειακό Πρωτάθλημα Ν.Δ. Ελλάδας »


Είναι αυτός ο πιο γρήγορος και απρόσμενος γάμος στην ιστορία του Hollywood; - Queen.gr\nΕίναι αυτός ο πιο γρήγορος και απρόσμενος γάμος στην ιστορία του Hollywood;\nΕάν ο χωρισμός του ζευγαριού που πραγματοποιήθηκε πριν από τέσσερις μήνες σε «έριξε από τα σύννεφα», τότε η νέα είδηση που αφορά την διάσημη ηθοποιό θα σε κάνει να απορήσεις με το πόσο γρήγορα γίνονται τα πράγματα στο Hollywood, αλλά και το πόσο γρήγορα ξεπερνιούνται κάποιες καταστάσεις.\nΑν η παρακάτω είδηση είναι πραγματική και αληθεύει, τότε αυτός θα είναι ο πιο γρήγορος και απρόσμενος γάμος στην ιστορία του Hollywood. Η Anna Faris και ο Chris Pratt χώρισαν τον περασμένο Αύγουστο και η star εδώ και τρεις μήνες έχει σχέση με τον 47χρονο Michael Barrett, με τον οποίο μάλιστα σκοπεύει να παντρευτεί πολύ σύντομα.\nΣύμφωνα με αποκλειστικές πληροφορίες του Life & Style η Anna θέλει να επιταχύνει τις διαδικασίες του διαζυγίου της με τον Chris, προκειμένου να μπορεί ο Michael να κάνει την πρόταση γάμου πιο εύκολα. Μία πηγή μάλιστα ανέφερε επίσης στο περιοδικό πως ο 47χρονος της έχει πει πως θέλει να την παντρευτεί, αλλά θα κάνει την πρόταση μόνο όταν οριστικοποιηθεί το διαζύγιο της.\nΑναμένουμε λοιπόν, να δούμε τι θα φέρει το 2018 για το νέο αυτό ζευγάρι.


“When in Greece, eat like a Greek” - Mistakidis Tours\nΑλλά ένα πράγμα ήταν πάντα αληθινό: η έμφαση σε αυθεντικά ακατέργαστα υλικά, ανόθευτα και καλλιεργημένα σε τοπικό επίπεδο – απλά πιάτα, μαγειρεμένα αργά και χωρίς φρέσκες σάλτσες, καρυκευμένα με βότανα και ελαιόλαδο και όχι εξωτικά μπαχαρικά, με αγάπη και φαντασία.\nΜεζέδες (ή Μεζέ)\nΤο Μεζέδες είναι μια ποικιλία από μικρά πιάτα που τρώγονται συνήθως στην αρχή του γεύματος ή μόνα τους. Παρόμοια με τα ισπανικά τάπας ή τα ιταλικά antipasto.\nΤο χαλούμι είναι ένα ημίσκληρο, άγουρο, αλατισμένο τυρί από την Κύπρο που παρασκευάζεται από μείγμα αιγοπρόβειου γάλακτος και μερικές φορές επίσης αγελαδινού γάλακτος. Σερβίρεται είτε ωμό είτε ψημένο.\nΥπάρχουν πολλές αλοιφές στην Ελλάδα και συνήθως είναι ως συνοδευτικά στην αρχή ενός γεύματος.Το πιο γνωστό είναι πιθανώς το Τζατζίκι.\nΗ λέξη «Σαγανάκι» σημαίνει στην πραγματικότητα «μικρό τηγάνι» και πραγματικά αναφέρεται στο τηγάνι στο οποίο τηγανίζεται το τυρί.\nΈνα από τα πιο διάσημα ελληνικά πιάτα από μελιτζάνα, πατάτες, κύμα και μπεσαμέλ.Μοναδική γεύση!\nΗ ελληνική έκδοση για τα μακαρόνια στο φούρνο.\nΊσως το πιο γνωστό ελληνικό φαγητό. Θα το λατρέψετε!\nΑυτές οι μικρές τυρόπιτες πωλούνται σε φούρνους. Η Σκοπελίτικη τυρόπιτα είναι από τις καλύτερες.\nΧωριάτικη (ελληνική σαλάτα)\nΜια από τις πιο γνωστές σαλάτες στον πλανήτη Greek Salad είναι δύσκολο να νικηθεί όταν πρόκειται για την απλότητα και τη διατροφή.\nΈνα φαγητό στο δρόμο που τρώγεται συνήθως στο πρωινό, αυτές οι νόστιμες γλυκές πίτες είναι γεμάτες κρέμα και σερβίρονται ζεστές, πασπαλισμένες με ζάχαρη άχνη και κανέλα.\nΗ ελληνική έκδοση της φέτα κρέμας. Μια παχιά κρέμα σιμιγδάλι καλυμμένη από στρώσεις φύλλου σιροπιασμένη θα σας μείνει αξέχαστη. Αξίζει να το δοκιμάσετε.


ΜΕΛΙ "ΛΗΘΑΙΟΝ": ΕΤΑΙΡΕΙΑ ΣΤΗ ΓΑΛΛΙΑ ΖΗΤΑ ΝΑ ΑΓΟΡΑΣΕΙ ΕΛΛΗΝΙΚΟ ΜΕΛΙ.\nΕΤΑΙΡΕΙΑ ΣΤΗ ΓΑΛΛΙΑ ΖΗΤΑ ΝΑ ΑΓΟΡΑΣΕΙ ΕΛΛΗΝΙΚΟ ΜΕΛΙ.\nH εταιρεία E.LECLERC είναι μια γαλλική συνεταιριστική εταιρεία, αλυσίδα υπεραγορών και βασικός παράγοντας της διανομής αγαθών μεγάλης κλίμακας, που μπορεί να πουλά σε φθηνότερη τιμή, αποφεύγοντας τους μεσάζοντες.\nΗ E.LECLERC είναι η πρώτη εταιρεία διανομής στη Γαλλία με κύκλο εργασιών άνω των 47 δισεκατομμυρίων ευρώ. Απασχολεί περισσότερους από 105.000 εργαζομένους σε 585 καταστήματα στη Γαλλία και σε 119 καταστήματα στο εξωτερικό.\nΤο υποκατάστημα της E.LECLERC στη Σεντ (Saintes) στη νοτιοδυτική Γαλλία είναι ίσως το πιο δυναμικό, καθώς η πόλη αποτελεί μια στρατηγική θέση, ένα σημαντικό σταυροδρόμι στις μεταφορές και σιδηροδρομικό κόμβο. Σήμερα, απασχολεί 266 εργαζόμενους σε ένα χώρο πώλησης 5.700m2, τον οποίο επισκέπτονται περίπου 130 000 πελάτες το μήνα.\nΤο συγκεκριμένο υποκατάστημα είχε και την ιδέα για ένα πολύ ξεχωριστό πρότζεκτ σχετικά με το μέλι: να συγκεντρώσει όλες τις διαφορετικές ποικιλίες μελιού από όλον τον κόσμο ως το τέλος του Σεπτεμβρίου. Στο κατάστημα θα διαμορφωθεί ένας εντελώς νέος , ειδικός χώρος που θα φιλοξενήσει για μεγάλο χρονικό διάστημα (αόριστο) περίπου 250 διαφορετικά μέλια.\nΟ στόχος είναι να γίνει γνωστό το μέλι του κόσμου μέσω των τοπικών μελισσοκόμων. Οι συμμετέχοντες διατηρούν την ταυτότητά τους στο προϊόν τους (καμία μετατροπή στη Γαλλία), στη συσκευασία και την ετικέτα τους. Η μόνη προσαρμογή θα είναι μια μετάφραση της ετικέτας στα γαλλικά, προκειμένου να τηρούνται οι κανόνες πληροφόρησης για τον πελάτη.\nΗ εταιρεία αναζητά όπως είναι αυτονόητο ποιοτικά μέλια σύμφωνα με τους κανονισμούς υγιεινής και ασφάλειας.\nΟι συνάδελφοι που ενδιαφέρονται και μπορούν να ανταποκριθούν στην πρόσκληση αυτή μπορούν να επικοινωνήσουν με την κ. Σεσίλ Αρνές, υπεύθυνη του πρότζεκτ, στα γαλλικά ή στα αγγλικά:\nProject manager- "Honey Project"\n+336 26 27 01 96


Απολογισμός διαδικτυακής εκδήλωσης με τίτλο “Οι Θέσεις του ΣΕΣ στις Μεταφορές”\nΜε μεγάλη επιτυχία διεξήχθη τη Τετάρτη 23 Ιουνίου 2021 η διαδικτυακή εκδήλωση με τίτλο «Οι Θέσεις του ΣΕΣ στις Μεταφορές».\nΝέο Ενημερωτικό Δελτίο\nΕκδόθηκε το νέο Ενημερωτικό Δελτίο του Συλλόγου Ελλήνων Συγκοινωνιολόγων και περιλαμβάνει ενδιαφέροντα άρθρα και ανακοινώσεις όπως:\n4ο Ετήσιο Εθνικό Συνέδριο για θέματα Προστασίας των Κρίσιμων Υποδομών, 23-24 Ιουνίου\nΣτο πλαίσιο του έργου «Στοχευμένες Δράσεις για την Αύξηση της Προστασίας των Εθνικά Χαρακτηρισμένων Ευρωπαϊκών Υποδομών Ζωτικής Σημασίας – ΕΥΖΣ », το οποίο συντονίζεται από το ΚΕΜΕΑ και συγχρηματοδοτείται από το Ευρωπαϊκό Ταμείο Εσωτερικής Ασφάλειας (ISF) διοργανώνεται την 23η και 24η Ιουνίου 2021, το 4ο Ετήσιο Εθνικό Συνέδριο για θέματα Προστασίας των Κρίσιμων Υποδομών, το […]\nΔιαδικτυακή εκδήλωση με τίτλο «Η οδική ασφάλεια στη νησιωτική Ελλάδα», Τετάρτη 23 Ιουνίου\nΔιαδικτυακή εκδήλωση με τίτλο «Η οδική ασφάλεια στη νησιωτική Ελλάδα» συνδιοργανώνουν η Ένωση Νέων Αυτοδιοικητικών Ελλάδος (ΕΝΑ) και το Ινστιτούτο Οδικής Ασφάλειας (Ι.Ο.ΑΣ.) «Πάνος Μυλωνάς» με την υποστήριξη της εταιρείας καινοτομίας και τεχνολογίας Crowdpolicy.\nΣυνάντηση με τον Πρόεδρο και Διευθύνοντα Σύμβουλο της ΕΡΓΟΣΕ\nΟ Πρόεδρος της Επιτροπής Σιδηροδρομικών Μεταφορών, Π. Ευγενικός, ο Πρόεδρος της Επιτροπής Εμπορευματικών Μεταφορών, Ε. Σακελλάριου και ο πρόεδρος του ΣΕΣ, Π. Παπαντωνίου συναντήθηκαν την Τετάρτη 16 Ιουνίου 2021 με τον Πρόεδρο και Διευθύνοντα Σύμβουλο της ΕΡΓΟΣΕ κ. Χρήστο Βίνη.\nΣυνάντηση με τον Γενικό Διευθυντή της Ρυθμιστικής Αρχής Σιδηροδρόμων\nΟ Πρόεδρος του ΣΕΣ, Π. Παπαντωνίου και ο Πρόεδρος της Επιτροπής Εμπορευματικών Μεταφορών, Ε. Σακελλαρίου, συναντήθηκαν την Τρίτη 8 Ιουνίου 2021 με τον Γενικό Διευθυντή της Ρυθμιστικής Αρχής Σιδηροδρόμων κ. Γεώργιο Μουτεβελή.\nΈρευνα για τον COVID-19 και τον φόβο χρήσης Δημοσίων Συγκοινωνιών\nΈρευνα σχετικά με την πανδημία του COVID-19 και τον φόβο χρήσης των Δημοσίων Συγκοινωνιών, πραγματοποιεί το Εργαστήριο Συγκοινωνιακής Τεχνικής του Τμήματος Πολιτικών Μηχανικών του ΑΠΘ.


Λαϊκή Συσπείρωση Δήμου Χίου: Η ΛΑ.Σ. Δ. Xίου για την επίσκεψη στο Κ.Υ.Τ. της ΒΙΑΛ\n§ Κατά τους δύο τελευταίους μήνες, με τον υπερπληθυσμό και τις αφίξεις να φτάνουν τα 1400 περίπου άτομα, προέκυψαν και προβλήματα σε σχέση με το κεντρικό αποχετευτικό σύστημα, με αποτέλεσμα να δημιουργηθεί θέμα υγιεινής και να απαιτείται υποδομή τέτοιου δικτύου που θα ανταποκρίνεται στις σύγχρονες προδιαγραφές και όχι σε μπαλώματα που γίνονται μέχρι τώρα. Οι οικίσκοι που υπάρχουν προς τοποθέτηση μπροστά στο Χειμώνα, θα παραμείνουν κουφάρια αν δεν υπάρξουν και δεν προηγηθούν οι κατάλληλες υποδομές.\n§ Η υπηρεσία Ασύλου, που λειτουργεί μέσα στη ΒΙΑΛ, διεκπεραιώνει 70 περίπου υποθέσεις την εβδομάδα. Το πρόβλημα δημιουργείται με τη σχέση εργασίας ορισμένου χρόνου και για τους εν γένει εργαζόμενους (κυρίως 8μηνες συμβάσεις) που δημιουργεί κενά μέχρι την πρόσληψη και ενημέρωση νέων ή την επαναπρόσληψη των παλιών. Στην Υπηρεσία Ασύλου αυτό το κενό είναι δυσβάσταχτο, αφού μειώνει άμεσα την αποδοτικότητά της, γι αυτό και βασικό τους αίτημα είναι η άμεση ανανέωση των συμβάσεων και η περαιτέρω στελέχωση. Αποδεικνύεται λοιπόν η ορθότητα της θέσης μας ως ΛΑ.Σ. Δήμου Χίου, που ζητάμε μόνιμες προσλήψεις και όχι το χάλι που επικρατεί με τις ορισμένου χρόνου συμβάσεις.\n§ Η αστυνομική δύναμη δεν ανέφερε εργασιακά προβλήματα, αφού είναι μόνιμο προσωπικό, ωστόσο εφόσον αυξάνεται ο πληθυσμός υπάρχει ζήτημα, αλλά και από την άλλη, μια σειρά υλικά που χρησιμοποιούνται όπως γάντια κλπ., αγοράζονται από τους ίδιους, αφού δεν επαρκούν τα αναλώσιμα υλικά που δίνονται.\nΑς σημειωθεί ότι οι κάτοικοι της περιοχής Χαλκειούς με τις ζημιές που έχουν υποστεί στις περιουσίες τους δεν έχουν αποζημιωθεί ακόμη από το κράτος, παρά το γεγονός ότι έχουν γίνει όλες οι ενέργειες γι’ αυτό.\nΗ κυβέρνηση ΣΥΡΙΖΑ-ΑΝΕΛ είναι απούσα από το προσφυγικό-μεταναστευτικό, ενώ συμμετέχει μέχρι τα μπούνια στην επέλαση των ιμπεριαλιστικών δυνάμεων ΝΑΤΟ και ΕΕ στις περιοχές του πολέμου, προκειμένου να χαράξουν νέους ενεργειακούς δρόμους και να επιβάλουν νέες αγορές. Το επικοινωνιακά τρίκ και ο αστικός κοσμοπολιτισμός της κυβέρνησης βρίσκεται πολύ μακριά από τη σκληρή πραγματικότητα που βιώνουν οι κυνηγημένοι των επεκτατικών πολέμων, οι «κολασμένοι» του καπιταλιστικού εκμεταλλευτικού συστήματος.\nü Άμεση και διπλή απεμπλοκή των προσφύγων μεταναστών από τα νησιά και τη χώρα, για να φτάσουν στον προορισμό που επιθυμούν.\nü Γρήγορη χορήγηση ασύλου, σ’ όσους το δικαιούνται, με απλούστευση των διαδικασιών και ενίσχυση της Υπηρεσίας Ασύλου με μόνιμους υπαλλήλους.\nü Ανθρώπινες συνθήκες διαβίωσης κατά το σύντομο διάστημα φιλοξενίας στο Κ.Υ.Τ. (στέγαση σε οικίσκους, χώροι υγιεινής, ιατρική περίθαλψη, ψυχολογική στήριξη, εκπαίδευση κ.λπ.) Ως εκ τούτου απαραίτητη είναι η στελέχωση σε προσωπικό με μόνιμες θέσεις εργασίας που θα παρέχει όλες τις παραπάνω υπηρεσίες.\nü Συντόμευση των διαδικασιών που έχουν σχέση με τη εύρυθμη λειτουργία του Κέντρου από το Υπουργείο Μεταναστευτικής Πολιτικής.\nü Παροχή όλων των απαραίτητων μέσων ατομικής προστασίας (γάντια latex, μάσκες κ.λπ.) της αστυνομικής δύναμης και του Λιμενικού.\nü Άμεση αποζημίωση των κατοίκων της περιοχής που έχουν υποστεί ζημιές σε περιουσιακά στοιχεία και καλλιέργειες και που μέχρι σήμερα παρά τις δέουσες ενέργειές τους δεν έχουν λάβει.\nü Η δημοτική αρχή να συμβάλει στο μέτρο του δυνατού και στο μέρος που της αναλογεί στη λειτουργία του Κ.Υ.Τ. (ύδρευση, αποχέτευση, αποκομιδή απορριμμάτων).\nΘεωρούμε δεδομένο ότι για να λυθεί το προσφυγικό μεταναστευτικό πρέπει να κοπεί η ρίζα που το δημιουργεί και αιματοκυλά λαούς. Όσον αφορά την περιοχή μας, απαιτούμε την αποχώρηση του ΝΑΤΟ, της Ε.Ε. και όλων των ιμπεριαλιστικών οργανισμών από την Εγγύς Ανατολή, την Ανατολική Μεσόγειο και το Αιγαίο.-\nΑναρτήθηκε από Λαϊκή Συσπείρωση Δήμου Χίου στις 3:32 μ.μ.


Biodiversity of Cyprus by NGO Protection of the Natural Heritage and the Biodiversity of Cyprus: Ο Ναός των Αγίων Σεργίου και Βάκχου στον Άγιο Σέργιο Αμμοχώστου\nΟ Ναός των Αγίων Σεργίου και Βάκχου στον Άγιο Σέργιο Αμμοχώστου\nΗ εκκλησία των Αγίων Σεργίου και Βάκχου, στο κατεχόμενο χωριό Άγιος Σέργιος Αμμοχώστου, κτίστηκε τον 13ο - 14ο αιώνα με πέτρα από τα ερείπια της παρακείμενης αρχαίας Σαλαμίνας. Με την κατοχή της περιοχής μετά το 1974 η εκκλησία λεηλατήθηκε, βεβηλώθηκε και χρησιμοποιήθηκε σαν στάβλος και αργότερα σαν νηπιαγωγείο και θέατρο. Οι κλεμμένες εικόνες παρέμειναν σε χέρια Τούρκων αρχαιοκάπηλων οι οποίοι το 2005 προσέγγισαν διάφορους κατοίκους του χωριού για να τες πουλήσουν. Όταν οι διαπραγματεύσεις ναυάγησαν λόγω της ψηλής τιμής που ζητούσαν οι αρχαιοκάπηλοι, αυτοί μετέφεραν κρυφά τις εικόνες στις ελεύθερες περιοχές και προσπάθησαν να τες πωλήσουν. Συνελήφθηκαν όμως από την Αστυνομία και οι εικόνες κατασχέθηκαν. Σήμερα η εικόνα των Αγίων Σεργίου και Βάκχου μετά τη συντήρηση και τον καθαρισμό της βρίσκεται στο Βυζαντινό Μουσείο του Ιδρύματος Αρχιεπισκόπου Μακαρίου στη Λευκωσία.\nΑναρτήθηκε από George konstantinou - Cyprus Wildlife tours στις 19:05


Μετουσίωση και Αφθονία – Αρχάγγελοι Ζοφιήλ και Ζακχιήλ | Αγγέλων Φως\nΜετουσίωση και Αφθονία – Αρχάγγελοι Ζοφιήλ και Ζακχιήλ\nαπό Αγγέλων Φως | 14 Δεκ 2015 | Μηνύματα\nΗ σημερινή μέρα, έχει χρυσαφένιο χρώμα μαζί με μωβ ανταύγειες. Οι Αρχάγγελοι Ζοφιήλ και Ζακχιήλ βρίσκονται δίπλα μας και μας καθοδηγούν.\nΟ Αρχάγγελος της Αφθονίας παρέα με τον Αρχάγγελο της Μετουσίωσης και της Μεταμόρφωσης μας παροτρύνουν να στρέψουμε το βλέμμα μας προς τα μέσα και χωρίς να περιμένουνε κάτι συγκεκριμένο να δούμε ή να λάβουμε να μείνουμε στη σιωπή και να ακούσουμε αυτά που με Αγάπη έχουν να μας πουν.\nΌταν μιλάμε για Αφθονία, μιλάμε για κατάσταση συνειδητότητας, μας λέει γλυκά ο Αρχάγγελος Ζοφιήλ. Αυτά που πιστεύεις ότι σου αξίζουν, αυτά που πιστεύεις ότι μπορείς να λάβεις παίρνουν κάθε στιγμή μορφή, στον κόσμο σου και στην πραγματικότητα σου. Πίστεψε, αγαπημένο μου παιδί. Πίστεψε πριν δεις. Γιατί χρειάζεται να δεις για να πιστέψεις; Πίστη σημαίνει να γνωρίζεις ήδη, πριν καν αυτό που επιθυμείς εμφανιστεί.\nΟ Αρχάγγελος Ζακχιήλ μας μιλά λέγοντας μας… “Ό,τι περιοριστικό ζεις αυτή την στιγμή στη Ζωή σου, καθρεφτίζει κάποια περιοριστική πεποίθηση που μέσα σου έχεις. Σε βοηθώ να μεταμορφώσεις όλα εκείνα τα περιοριστικά που πλέον δεν χρειάζεσαι, σε Ευλογίες. Για αυτό Είμαι εδώ. Πάμε να κάψουμε και να εξαγνίσουμε στην Ιόχρους φλόγα όλα εκείνα που δεν σε βοηθούν πια. Μετουσιώνοντας τα αρνητικά ανοίγεις την συνειδητότητα σου στην Αφθονία του Σύμπαντος και θυμάσαι πως όλα φτάνουν για όλους. Πως η Αφθονία του Σύμπαντος ρέει σε ανεξάντλητες ποσότητες από τον Ουρανό. Αρκεί να πιστέψεις, να εξαγνίσεις όλους τους περιορισμούς και να αρχίσεις να ζεις διαμέσου του Θεού. Να πιστέψεις πως ό,τι επιθυμείς μπορείς να το έχεις. Πως αυτό που εσύ επιθυμείς, ταυτίζεται με αυτό που ο Θεός επιθυμεί για εσένα.”\nΜας μιλάνε με Αγάπη οι δύο αγαπημένοι μας Αρχάγγελοι. Δουλέψτε σήμερα μαζί τους, καίγοντας στην Ιόχρους Φλόγα του Αρχαγγέλου Ζακχιήλ όλα εκείνα που χρειάζεται και μετά με τον Αρχάγγελο Ζοφιήλ οραματιστείτε ένα μέλλον λαμπερό, χωρίς φόβους, χωρίς άγχη. Να θυμάσαι πάντα να εστιάζεις σε αυτά που επιθυμείς. Να θυμάσαι πάντα να εστιάζεις στο θετικό τελικό αποτέλεσμα. Έτσι θα χτίσεις μία όμορφη, ονειρεμένη Ζωή!


DBRS για Ταμείο Ανάκαμψης: «Καταλύτης» της οικονομικής ανάκαμψης της Ελλάδας\nΔευτέρα, 10 Μαϊου 2021 07:36:40 ΜΜ\nΑρχική›Ειδήσεις›Οικονομία›DBRS για Ταμείο Ανάκαμψης: «Καταλύτης» της οικονομικής ανάκαμψης της Ελλάδας\n23:37 - 25 Ιαν 2021 | Οικονομία\nΣτις δημόσιες επενδύσεις, που αναμένεται να χρηματοδοτηθούν από το Ταμείο Ανάκαμψης, στέκεται ο καναδικός οίκος αξιολόγησης, DBRS, καθώς όπως αναφέρει θεωρούνται «καταλύτης» επιτάχυνσης της ανάκαμψης των οικονομικών του ευρωπαϊκού Νότου.\nΕιδικότερα, η DBRS θεωρεί ότι πλέον υπάρχει η απαιτούμενη ευρωπαϊκή πολιτική υποστήριξη για δημόσιες επενδύσεις και τα κονδύλια της ΕΕ, που θα διοχετευθούν στις χώρες του ευρωπαϊκού Νότου μέσω του Ταμείου Ανάκαμψης, θα μπορούσαν να έχουν σημαντικό θετικό αντίκτυπο στη ζήτηση και στο ΑΕΠ των χωρών αυτών χωρίς αρνητικά αποτελέσματα για τα δημοσιονομικά τους δεδομένα.\nΟ καναδικός οίκος αξιολόγησης σημειώνει στην ανάλυσή του ότι ειδικά οι χώρες του Ευρωπαϊκού Νότου περιόρισαν τις επενδυτικές δαπάνες μετά το 2009 προκειμένου να εξισορροπήσουν τα δημόσια οικονομικά τους.\nΤονίζει, δε, πως συνολικά τα κράτη μέλη της του Ευρωπαϊκού Νότου αναμένεται να λάβουν το μεγαλύτερο μερίδιο των επιδοτήσεων της ΕΕ, ύψους περίπου 155 δισεκατομμυρίων.\nΣύμφωνα με την DBRS, η Ελλάδα και η Πορτογαλία θα επωφεληθούν περισσότερο καθώς θα λάβουν πόρους που αναλογούν στο 9% και 6% του ΑΕΠ τους. Οι δημόσιες επενδύσεις από αυτά τα κονδύλια μπορούν να βοηθήσουν τη σταθεροποίηση των οικονομιών τους και τη σύγκλιση τους με τις υπόλοιπες ευρωπαϊκές χώρες.\nΣτην ίδια έκθεση η DBRS υπογραμμίζει ωστόσο ότι θα μπορούσαν να προκύψουν προβλήματα σε περίπτωση που οι κυβερνήσεις επιδείξουν αδυναμία να απορροφήσουν πόρους της ΕΕ, κάτι που σύμφωνα με τον καναδικό οίκο αξιολόγησης έχει συμβεί στο παρελθόν.\nΣε αυτό το πλαίσιο η DBRS εφιστά την προσοχή στη συνέχιση των μεταρρυθμίσεων και την υιοθέτηση σαφούς ρυθμιστικού πλαισίου καθώς σε διαφορετική περίπτωση ένα ασταθές ή αδύναμο ρυθμιστικό περιβάλλον μπορεί να αποτελέσει τροχοπέδη στην προσέλκυση επενδύσεων.\nΠετρέλαιο θέρμανσης: Ξεκινούν πληρωμές ύψους 60 εκατ. ευρώ\nΕκδόθηκε η απόφαση για την Επιστρεπτέα 5-Πώς γίνεται η κατανομή;


Εσύ ήξερες πόσο ωφέλιμη είναι για το σώμα σου η κανέλα;\nΗ κανέλα εκτός από μπαχαρικό που δίνει υπέροχη γεύση στο φαγητό και στα ροφήματα,προσφέρει στον οργανισμό πλήθος ευεργετικών ιδιοτήτων.\nΠέρα από το υπέροχο άρωμα και την τέλεια γεύση της κανέλας,συστατικά της έχουν ισχυρή αντιφλεγμονώδη και αντιμικροβιακή δράση, χάρη στην ικανότητά τους να εμποδίζουν την ανάπτυξη ανεπιθύμητων βακτηρίων, μυκήτων, ελεύθερων ριζών κ.α στο σώμα.\n-Η κανέλα βοηθά στη δυσπεψία, στην υπέρταση, στην βελτίωση του λιπιδαιμικού προφίλ, στους πονοκεφάλους, στις κράμπες, στους πόνους του στόμαχου ενώ έχει θετική επίδραση στο έλκος του στομάχου και του δωδεκαδάκτυλου.\n-Ακόμη, ήξερες οτι καταπολεμά το πόνο της περιόδου; Πράγματι, με την μορφή αφεψήματος, η κανέλα μπορεί να ανακουφίσει από τους πόνους που βιώνουν οι γυναίκες κατά την έμμηνο ρύση. Παράλληλα, μπορεί να βοηθήσει τις γυναίκες που αισθάνονται αδιαθεσία και ζαλάδες κατά τη διάρκεια της εγκυμοσύνης τους.\n-Φαίνεται ότι επιταχύνει τους ρυθμούς του μεταβολισμού. Η κατανάλωσή της επιτρέπει στο σώμα να μεταβολίζει με ταχύτερο ρυθμό τη ζάχαρη και τους υδατάνθρακες. Η μεταβολική αντίδραση που προκαλεί είναι παρόμοια με αυτή των καυτερών πιπεριών. Επειδή η κανέλα θέλει πολύ λίγη ενέργεια για να μεταβολιστεί, κυκλοφορεί στο σώμα, επιτρέποντας το να «κάψει» περισσότερες θερμίδες.\n-Η κανέλα βοηθά στον καλύτερο έλεγχο του σακχάρου. Καθυστερεί το ρυθμό γαστρικής κένωσης, δηλαδή το χρόνο που χρειάζεται η τροφή για να περάσει από το στομάχι, με αποτέλεσμα να υπάρχει μια πιο αργή απορρόφηση των σακχάρων της τροφής.\n-ελέγχει τα επίπεδα γλυκόζης αίματος\n-βοηθάει στη διατήρηση της ευαισθησίας της ινσουλίνης\n-είναι ένα πανίσχυρο αντιοξειδωτικό.\nΔοκίμασε να την βάλεις\n-πάνω απο την φρουτοσαλάτα σου\n-στο απογευματινό σου γιαούρτι\n-το πρωί πάνω απο φρυγανιές με ταχίνι και μέλι.


Ισοπέδωση της οικοδομής στο Ν. Πρέβεζας – Τι δηλώνει ο πρόεδρος του ΤΕΕ Τάκης Παππάς | Preveza Today\nHomeΠρέβεζαΚοινωνίαΙσοπέδωση της οικοδομής στο Ν. Πρέβεζας – Τι δηλώνει ο πρόεδρος του ΤΕΕ Τάκης Παππάς\nΠλήρης ισοπέδωση για την οικοδομή στο Νομό Πρέβεζας το τελευταίο εξάμηνο. Η έκδοση οικοδομικών αδειών για κτίρια βρίσκεται σε ελεύθερη πτώση, ενώ οι εργάτες-οικοδόμοι προσπαθούν με ψευτοδουλειές να τα φέρουν βόλτα.\nΕνδεικτικά, της τραγικής κατάστασης που επικρατεί στους Δήμους του Νομού μας είναι τα στοιχεία από το ΤΕΕ Πρέβεζας. Ο Πρόεδρος του ΤΕΕ Δημ. Παππάς κληθείς να σχολιάσει το θέμα, ανέφερε χαρακτηριστικά «Οι οικοδομικές άδειες που εκδόθηκαν από 1ης Ιανουαρίου 2016 μέχρι σήμερα είναι περίπου 40. Οι μισές από τις 40 άδειες, είναι είτε για σκεπές, είτε για περιφράξεις και διάφορες επισκευές και συντηρήσεις κατοικιών. Οι οικοδομικές άδειες για την ανέγερση νέων κτιρίων δεν ξεπερνούν τις 20 και αφορούν συνολικά τον Δήμο Πρέβεζας, τον Δήμο Πάργας και τον πρώην Δήμο Θεσπρωτικού, καθώς ο Δήμος Ζηρού έχει δική του Πολεοδομία» τόνισε ο κ. Παππάς σημειώνοντας όμως ότι «Από αυτές τις άδειες, αρκετές έχουν πρωτοκολληθεί τον προηγούμενο έτος, άρα η ζήτηση είναι ακόμη μικρότερη. Να τονίσω ότι, εάν κανείς ανατρέξει στον αριθμό των εκδοθεισών αδειών προ κρίσης, θα δει νούμερα που ξεπερνούν τις 400 άδειες το ίδιο εξάμηνο Ιανουαρίου – Ιουνίου» ανέφερε ο κ. Παππάς.\nΘα πρέπει να πούμε ότι όσο ο οικοδομικός κλάδος κατρακυλά, τόσο εκατοντάδες άλλα επαγγέλματα που εξαρτώνται αποκλειστικά από την οικοδομική δραστηριότητα εξαφανίζονται.\nΟικοδόμοι της Πρέβεζας αναφέρουν πως έχουν ξεχάσει πότε ήταν η τελευταία φορά που έπιασαν μυστρί στα χέρια τους για να δουλέψουν σε οικοδομή, σημειώνοντας πως ο οικοδόμος είναι ένα επάγγελμα που έχει πεθάνει. Τονίζουν πως πλέον κάνουν ψιλοδουλειές, μήπως και κερδίσουν κάποιο μεροκάματο για να μπορούν τουλάχιστον να έχουν ένα πιάτο φαγητό στο τραπέζι.\nΣημειώνουν πως με την πολιτική που ακολουθείται από την Κυβέρνηση ΣΥΡΙΖΑ-ΑΝΕΛ θα έχουν πλέον την τιμητική τους οι κατασχέσεις-πλειστηριασμοί και όχι οι νέες οικοδομές.\nΘα πρέπει να πούμε πως την άποψη των οικοδόμων έρχεται και ενισχύει η εικόνα που παρουσιάζει η ιστοσελίδα της Γενικής Γραμματείας Δημοσίου όπου καθημερινά αναρτώνται πληστειριασμοί ακινήτων, μικρών και μεγάλων διαμερισμάτων ακόμα και αγροτεμαχίων ανά την Ελλάδα για χρέη προς το Δημόσιο\nΟι πλειστηριασμοί ακινήτων που ανήκουν σε οφειλέτες του Δημοσίου έχουν ξεκινήσει και μάλιστα με το νέο καθεστώς, δηλαδή θα υπολογίζεται η εμπορική αξία των ακινήτων που σε πολλές περιοχές είναι πολύ χαμηλότερη από την αντικειμενική.\nΤην ίδια στιγμή και οι τράπεζες βγάζουν στο σφυρί ακίνητα που έχουν περιέλθει στην κυριότητά τους από οφειλέτες. Πρόκειται για οικόπεδα, αγροτεμάχια, διαμερίσματα, αυτοτελείς κατοικίες, ακόμη και καταστήματα σε όλη την Ελλάδα.\nΗ εικόνα της Ηπείρου είναι ακόμη χειρότερη τον μήνα Μάρτιο όσον αφορά την Οικοδομή. Σύμφωνα με τα στοιχεία της ΕΛΣΤΑΤ, μέσα σε ένα μήνα, σε ολόκληρη την Ήπειρο εκδόθηκαν μόλις 32 άδειες που καλύπτουν όλο το εύρος της οικοδομικής δραστηριότητας, όπως κατεδαφίσεις, επεκτάσεις και ανεγέρσεις.\nΣε σχέση με πέρυσι, η πτώση με βάση τα τετραγωνικά αγγίζει το 51%.\nΕιδικότερα, οι εκδοθείσες άδειες της ιδιωτικής οικοδομικής δραστηριότητας, στο σύνολο της χώρας, ανήλθαν σε 1.067 οικοδομικές άδειες, που αντιστοιχούν σε 173,4 χιλιάδες m2 επιφάνειας και 686,7 χιλιάδες m3 όγκου.\nΠαρουσιάστηκε µείωση κατά 11,6% στον αριθμό των οικοδομικών αδειών, κατά 28,6% στην επιφάνεια και κατά 34,8% στον όγκο, σε σχέση µε τον αντίστοιχο µήνα του 2015.\nΆρθρο του Άρη Τσελίκου στην Εφημερίδα Τοπική Φωνή.\nΟ Τάκης Παππάς μίλησε για το θέμα στον Prisma 91,6.\nΟλοκληρώθηκε με επιτυχία στην Πρέβεζα το 1ο Διεθνές Camp – Σεμινάριο Προπόνησης Τερματοφύλακα στη Χειροσφαίριση\nΠασχαλινές ευχές από τον Βουλευτή Ν. Πρέβεζας κ. Σ. Γιαννάκη\n13-04-2017, 13:47:00 Ομάδα Σύνταξης Πολιτική, Πρέβεζα


Τους είχε ταράξει στην κομπίνα...\nΠρώτη καταχώρηση: Παρασκευή, 6 Αυγούστου 2010, 17:14\nΔεκάδες επενδυτές έπεσαν θύματα απάτης Έλληνα οικονομολόγου που εμφανιζόταν ως εκπρόσωπος επενδυτικής εταιρείας με έδρα τις ΗΠΑ, η οποία, ύστερα από έρευνα της Επιτροπής Κεφαλαιαγοράς, βρέθηκε να μην κατέχει άδεια παροχής επενδυτικών υπηρεσιών στην Ελλάδα, ούτε να περιλαμβάνεται στο Μητρώο της αμερικανικής Επιτροπής Κεφαλαιαγοράς.\nΤα στοιχεία της εταιρείας και το όνομα του οικονομολόγου δεν έγιναν γνωστά από το υπουργείο Οικονομικών.\nΤο Σώμα Δίωξης Οικονομικού Εγκλήματος ερευνά την υπόθεση, η οποία ήρθε στην επιφάνεια ύστερα από καταγγελία ελληνικής τράπεζας για καταθέσεις μεγάλων ποσών από επενδυτές στον λογαριασμό του οικονομολόγου που υποσχόταν σ’ αυτούς υψηλές αποδόσεις.\nΗ έρευνα του ΣΔΟΕ πραγματοποιείται και στην έδρα του οικονομολόγου για να εντοπισθούν περαιτέρω στοιχεία για την υπόθεση.\nΣημειώνεται ότι στο μικροσκόπιο του ΣΔΟΕ έχουν μπει λογαριασμοί που διατηρεί από κοινού με τη σύζυγό του ο Έλληνας οικονομολόγος στις ελληνικές τράπεζες. Μόνο από έναν από τους λογαριασμούς αυτούς έχουν δεσμευτεί τεράστια ποσά (15 εκατ. ευρώ και 11 εκατ. δολάρια).\nΣύμφωνα με την έρευνα, τα χρήματα αυτά που είχαν κατατεθεί στον συγκεκριμένο λογαριασμό αρχικά εκταμιεύτηκαν ως μετρητά και κατόπιν πιστώθηκαν στον προσωπικό λογαριασμό του Έλληνα υπευθύνου της εταιρίας.\nΤελευταία ενημέρωση: Παρασκευή, 6 Αυγούστου 2010, 17:14


Σκόραρε με τον Διαγόρα η Συριανή Καπέλλα - Sportcyclades.gr\nΣκόραρε με τον Διαγόρα η Συριανή Καπέλλα\nΚυριακή, 12 Φεβρουαρίου 2017 11:03\nΜία Συριανή, η Χριστιάννα Καπέλλα, που έχει διδαχθεί το ποδόσφαιρο στην Ακαδημία Vissa Club, αγωνίζεται πλέον με τη φανέλα του Διαγόρα Ικαρίας, συμμετέχοντας στο πρωτάθλημα της Γ΄ Εθνικής.\nΜάλιστα, η Χριστιάννα, σκόραρε το πρώτο τέρμα του Διαγόρα στο νικηφόρο 1-4 της ομάδας της κόντρα στον Α.Ο. Ωρεών, σε παιχνίδι που έγινε στην Ιστιαία της Εύβοιας.\nΗ ακαδημία, μέσα από την οποία αναδείχτηκε, με ανακοίνωση της συγχαίρει την αθλήτρια:\nΠολλά συγχαρητήρια !!! από την Ακαδημία ποδοσφαίρου Vissas Club στην Χριστιάννα Καπέλλα παίκτρια του γυναικείου τμήματος της Ακαδημίας για την συμμετοχή της στον αγώνα Διαγόρα Ικαρίας στην Εύβοια με τον Α.Ο. Ωρεών. Η Χριστιάννα Καπέλλα μετά από παρότρυνση του προπονητή της Γιάννη Παπαναστασίου από 1/2/2017 έχει ενσωματωθεί πλέον στην ομάδα του Διαγόρα Ραχών Ικαρίας η οποία συμμετέχει στο γυναικείο πρωτάθλημα ποδοσφαίρου στον 6ο όμιλο της Γ' Εθνικής κατηγορίας.\nΤο φλας του αγώνα σύμφωνα με το nasosbratsos.blogspot.gr\nΗ λασπομαχία στο βούρκο του δημοτικού σταδίου Ιστιαίας, ανέδειξε νικητή το Διαγόρα Ικαρίας, επί της γηπεδούχου ομάδας του Α.Ο.Ωρεών.\nΟι φιλοξενούμενες δεν αιφνιδιάστηκαν από τη γηπεδούχο ομάδα, που πίεσε στα πρώτα λεπτά του αγώνα και κυρίως δεν είχαν την ατυχία να πάθουν ζημιά από τον κακό αγωνιστικό χώρο, αφού αλλού η μπάλα κόλλαγε και αλλού γλιστρούσε κάνοντας εύκολο το «ατύχημα».\nΤελικά στο 34’ μετά από σέντρα σουτ της Αληθινής Κουτσού, η Καπελά από κοντά έκανε το 0-1.\nΣτο 53’ με απευθείας χτύπημα φάουλ της Παπαδοπούλου, ο Α.Ο. Ωρεών ισοφάρισε, αλλά στο 56’ με δυνατό σουτ της Κατέχη ο Διαγόρας μπήκε πάλι μπροστά.\nΤο 1-3 έγινε στο 78’ από σέντρα σουτ της Κουτσού, που στο δεύτερο ημίχρονο ταλαιπώρησε την αμυντική διάταξη των Ωρεών, με κούρσες από τα δεξιά.\nΤο τελικό 1-4 έγινε στο 84’ μετά από μία όμορφη φάση, όπου η Κράτσα από αριστερά έκανε σέντρα και η Αληθινή Κουτσού σχεδόν εξ επαφής διαμόρφωσε το τελικό σκορ.\nΑ.Ο.Ωρεών: Ευαγγελοπούλου, Λαζάρου, Σταμούλου, Καπελάρη, Παπαδοπούλου, Ρίγκου, Τίνιου (46’ Αναγνώστου), Κυρπλσλίδη, Σταθαρά (80’ Παντελίδη), Χριστοφορίδη, Δημητροπούλου (46’ Καραβά),\nΔιαγόρας Ικαρίας: Πούλη, Καστανιά, Κουτσού Π., Μαλλέ, Καπελά (71’ Καρίμαλη Α.), Κουτσού Α., Καρούτσου,Ξενάκη (80’ Τσαντίρη), Κατέχη,Καλλιμούκου (44’ Κράτσα).\nΠερισσότερα σε αυτή την κατηγορία: « Μπορούμε και στις Κυκλάδες να έχουμε ομάδα στα Γυναικεία Πρωταθλήματα Μας τρέλανε η Μαρία... [pics-vid] »


Home ➔ ΓΙΑ ΑΡΧΑΡΙΟΥΣ ➔ Παγωτό βανίλια χωρίς αυγά\nΤο κλασσικότερο των παγωτών, η βανίλια, σε εκδοχή χωρίς αυγά. Πλούσιο σε γεύση και άρωμα, ταιριάζει παντού και αρέσει σε όλους.\nΠροετοιμασία: 5 λεπτά και ο χρόνος για το πάγωμα | Μαγείρεμα: 10 λεπτά | Σύνολο: 15 λεπτά και ο χρόνος για το πάγωμα\nΓάλα: 320 ml\nΚρέμα γάλακτος: 400 ml\nΖάχαρη: 1 κούπα\nΚορν φλάουρ: 3 κουταλάκια τσαγιού\nΒανίλια: 1 λοβός ή 2 κουταλάκια τσαγιού εκχύλισμα\n1. Αναμιγνύετε το γάλα με το κορν φλάουρ και το ανακατεύετε να διαλυθεί. Το βάζετε σε κατσαρόλα μαζί με την ζάχαρη και την κρέμα γάλακτος.\n2. Αν χρησιμοποιήσετε λοβό βανίλιας, τον κόβετε στη μέση, βγάζετε τα σποράκια με την λάμα ενός μαχαιριού και τα βάζετε μαζί με το λοβό στην κατσαρόλα. Αν χρησιμοποιήτε εκχύλισμα, το βάζετε μετά που θα κατεβάσετε το μείγμα από την φωτιά.\n3. Βάζετε την κατσαρόλα στη φωτιά και ζεσταίνετε, ανακατεύοντας, μέχρι να κάψει το μείγμα και να πυκνώσει ελαφρά. Κατεβάζετε από την φωτιά. Το αφήνετε να κρυώσει, το περνάτε από σουρωτήρι και το βάζετε στο ψυγείο για 2 - 3 ώρες τουλάχιστον.\n4. Βάζετε το μείγμα σε παγωτομηχανή και αφήνετε να χτυπηθεί, μέχρι να σφίξει. Φυλάτε το παγωτό σε μπολ στην κατάψυξη.\nΜαγειρεύτηκε στις 3 Αυγούστου 2011 από την Luise\nΓΙΑΟΥΡΤΟΓΛΥΚΟ ΨΥΓΕΙΟΥ EXPREES!!!\nΨωμί με γευση πίτσας\nΦαγητό στις κατηγορίες συνταγών: ΓΙΑ ΑΡΧΑΡΙΟΥΣ, ΓΡΗΓΟΡΕΣ ΕΥΚΟΛΕΣ, ΔΙΕΘΝΗ ΚΟΥΖΙΝΑ, ΕΠΙΔΟΡΠΙΟ, ΜΩΡΑ ΚΑΙ ΠΑΙΔΙΑ, ΠΑΡΤΥ ΚΑΙ ΜΠΟΥΦΕ, ΧΟΡΤΟΦΑΓΙΑ, ΨΥΓΕΙΟΥ και με κύρια υλικά συνταγής: βανίλια, γάλα, ζάχαρη, κορν φλάουρ, κρέμα, κρέμα γάλακτος, παγωτό από luise. Δείτε άλλα άρθρα από luise »\nΑπάντηση από Ναταλία στις 16/5 και ώρα 4:39 ΜΜ, στο Παγωτό βανίλια χωρίς αυγά\nΑν δεν έχω παγωτομηχανή τι να κάνω;\nΑπάντηση από guftos στις 15/6 και ώρα 11:51 ΜΜ, στο Παγωτό βανίλια χωρίς αυγά\npou na tin vroume tin pagwtomhxanh\nΑπάντηση από allos guftos στις 15/6 και ώρα 11:54 ΜΜ, στο Παγωτό βανίλια χωρίς αυγά\nαμα δεν εχεισ παγωτομηχανη μην φτιαξεις παγωτο.\nΑπάντηση από Luise στις 16/6 και ώρα 6:30 ΠΜ, στο Παγωτό βανίλια χωρίς αυγά\nΌχι δα! Θα βάλεις Ναταλία το παγωτό στο ψυγείο, χωρίς να μπει σε παγωτομηχανή και κάθε 1 – 2 ώρες το βγάζεις και το χτυπάς. Αυτό πρέπει να γίνει 3 – 4 φορές. Έτσι το παγωτό θα εγκλωβίσει αέρα και θα αφρατέψει, χωρίς παγωτομηχανή…\nΓράψτε απάντηση στο guftos Ακύρωση απάντησης


Περι-βάλλοντας το δάσος - Γράφει ο Κίμων Φουντούλης - aftodioikisinews.gr\nHome/Featured/Περι-βάλλοντας το δάσος – Γράφει ο Κίμων Φουντούλης\nΚίμων Φουντούλης Send an email 17/09/2021\n0 659 7 minutes read\nΠερι-βάλλοντας το δάσος , είναι το άρθρο του Κίμωνα Φουντούλη που με απλό αλλά ουσιαστικό τρόπο αναλύει και καταγράφει μια πραγματικότητα\nπου σχετίζεται με το Δάσος , θέτοντας πραγματικά “τον δάκτυλον επί τον τύπον των ήλων ”\nΓια όσους παρακολουθούν τακτικά το δημόσιο διάλογο και τις εφαρμοσμένες πολιτικές της συντριπτικής πλειοψηφίας του πολιτικού συστήματος για τα δάση, τα τρέχοντα δεν είναι έκπληξη!\nΑς σημειώσουμε λίγο την κυρίαρχη νομοθετική διαδικασία για το περιβάλλον: στο άρθρο 1 απαγορεύονται οι καταστροφικές για τη φύση και τον άνθρωπο παρεμβάσεις. Στο άρθρο 2 προβλέπονται ορισμένες εξαιρέσεις, συχνά αναντίστοιχες με ισχύουσα προστασία ή/και με έκπτωση σε σχέση με ρητές προβλέψεις του Συντάγματος και αποφάσεις των αρμοδίων δικαστηρίων, την τρέχουσα ή/και πάγια νομολογία. Και έρχεται το άρθρο π.χ. 25, άσχετου νομοσχεδίου που προβλέπει μερικές ακόμη εξαιρέσεις, εξαρχής διατυπωμένες στα σχέδια του παρασκηνίου.\nΠαρουσιάζονται σαλαμοποιημένες και αθροίζονται νόμο-νόμο ώσπου να συναρθρώσουν την κραυγαλέα εξαίρεση. Συχνά περί το άρθρο 100 νομοσχεδίου-σκούπα έρχονται τα βολέματα ονοματισμένων συμφερόντων, οι φωτογραφικές ρυθμίσεις.\nΈτσι αντί για εφαρμογή των κελευσμάτων Τσάτσου, επικρατούν οι ενδιάμεσοι διεκπεραιωτές, το κολλητηλίκι.\nΗ βυσματική διαδικασία, το μέσον, ο άνθρωπός μας στο υπουργείο, οι αλληλοεξυπηρετούντες υπάκουοι και σιωπηλοί της κοινοβουλευτικής ομάδας.\nΠολύ χρήσιμη στην παραβίαση της προστασίας του περιβάλλοντος αποδεικνύεται και η νομοθετημένη κατηγοριοποίησή του. Η προσέγγιση που βοηθά στην ανάλυση των επιστημονικών δεδομένων και την ιεράρχηση προστασίας, αξιοποιείται συχνά διακριτικά, σχεδόν ρατσιστικά:\nΕθνικός δρυμός – απλό δάσος. Φυλάμε το δρυμό, στραβά μάτια για το δευτεροκλασάτο δάσος χαμηλής βλάστησης, αν διαφυλάττουμε και το δρυμό! Όμως το «απλό» δάσος στα ανάντη της πόλης μας είναι η ασπίδα απέναντι στη πλημμύρα, η δροσιά της στον καύσωνα.\nΤοπίο προτεραιότητας – έκταση συλλογικής ασχήμιας, όπως η συντριπτική εικόνα παραθεριστικών οικισμών, προαστίων, πόλεων, πρανών οδών.\nΤο ενδιαφέρον της πολιτείας, δήμων και κυβέρνησης, αμέριστο για τα αυθαίρετα. Στο δάσος, στην παραλία.\nΑυτοί που δεν έχτισαν στο δάσος και την παραλία αόρατοι, άφωνοι. Υπάκουοι; Θα πληρώσουν λοιπόν όσοι σεβάστηκαν το νόμο γι’ αυτούς που σήμερα κινδυνεύουν από την «κλιματική κρίση», στα υπό ανάφλεξη δάση, όπου φύτρωσαν και τα σπίτια τους ή/και στις απειλούμενες από την άνοδο στάθμης θάλασσας ακτές; Θα πληρώσουν αυτοί που στερήθηκαν την πρόσβαση στη θάλασσα, όσους την εκμεταλλεύονται;\nΗ αναγνωριζόμενη ως δυσβάστακτη ή/και άδικη, προσαρμογή στην κλιματική αλλαγή, θα καταστεί ακόμη πιο δυσβάστακτη και άδικη για όσους δεν έχτισαν σε βουνά και ακτές; Υπάρχουν φιλελεύθερες ή/και σοσιαλιστικές ή/και δεξιές ή/και κεντρώες ή/και αριστερές πρακτικές απάντησης στα παραπάνω;\nΣτην περίπτωση εγκαταστάσεων ΑΠΕ (φωτοβολταϊκά, ανεμογεννήτριες κ.ά.), παρότι η παραγόμενη ενέργεια δεν συνοδεύεται από διοξείδιο του άνθρακα, οι αρνητικές περιβαλλοντικές επιπτώσεις δεν λείπουν. Οι δρόμοι πρόσβασης δεν είναι μόνο χρήσιμοι για τα πυροσβεστικά, αλλά προκαλούν και απόθεση μπάζων στα ρέματα, επηρεάζουν τη ροή του νερού, διευκολύνουν την κίνηση κακόβουλων στο δάσος, στο βουνό κ.α.\nΟι επιπτώσεις αυτές συχνά υποεκτιμώνται στη σύγκριση κόστους – οφέλους. Δεν ασφαλίζονται ως κίνδυνος πρόκλησης ή/και ενίσχυσης κατολισθητικών – πλημμυρικών φαινομένων, ιδίως σε μια ορεινή Ελλάδα κατολισθαίνουσα από αιώνων. Σημειώνεται ότι τα παραπάνω αφορούν όλα τα έργα στους ορεινούς όγκους, στρατιωτικά, βελτίωση βοσκοτόπων, δασικά κ.ά.\nΟι δήμαρχοι ανέλαβαν αρχικά το ξέπλυμα σε βάρος των πολλών. Πώς; Με το νόμο 3889/2010 η Βουλή έβαλε το λύκο (προσωπικό ΟΤΑ) να φυλάει τα πρόβατα (δάση). Έδωσε το αποκλειστικό δικαίωμα της κεντρικής διοίκησης (Υπουργικό Συμβούλιο, Βουλή) για εξαίρεση εκτάσεων και ουσιαστικά αλλαγή χρήσης στα δάση, διά των γραμμών οικιστικών πυκνώσεων, σε ποιους;\nΣε αυτούς που επί χρόνια υπέθαλπαν την καταπάτηση δασών, συχνά πρωταγωνιστώντας ως επαγγελματίες αλλά και ως τοπικοί άρχοντες – κατασκευαστές παράνομων εγκαταστάσεων σε δάση. Η κατηφόρα της διοίκησης δεν έχει τέλος.\nΤο φρένο από το Συμβούλιο της Επικρατείας δεν μπορεί να συγκρατήσει τους χαϊδεμένους λίγους που φορτώνονται στους πολλούς. Και αυτή είναι θεμελιακή αρχή στην τρέχουσα Ελληνική Δημοκρατία. Έχει ρίζες στην αρχική σύσταση και πορεία του Κράτους, αποχαλινώθηκε στη χούντα, «άλλαξε πίστα» μέσω των συχνών φωτογραφικών μνημονίων διάσωσης από το 2010 ως σήμερα.\nΤι μπορεί να γίνει αντί της δόμησης και εν συνεχεία ρυμοτόμησης των δασών; Μα η αξιοποίηση των υφισταμένων οικισμών. (Πολύ ενδιαφέρουσα η υπενθύμιση στο άρθρο του κ. Βλαστού, Καθημερινή 1/9/21).\nΤα υφιστάμενα χωριά μπορούν να εξυπηρετηθούν με βιώσιμες υποδομές αποχέτευσης, ηλεκτροφωτισμού, συγκοινωνίας και επικοινωνίας. Η κλιματική μεταβολή θα αναδείξει την αξία των διαχρονικών καταφυγίων του Ελληνισμού, των βουνών. Κοντά σε εμάς γιατί όχι και οι επίκαιροι ψηφιακοί νομάδες, οι συνταξιούχοι και άλλοι αλλοδαποί που θέλουν αλώβητο περιβάλλον, ποιότητα ζωής και το υποστηρίζουν με τη δαπάνη τους.\nΤα θετικά παραδείγματα π.χ. Μέτσοβο, Μάνη, Ζαγοροχώρια, Πήλιο κ.ά. πρέπει να επαναξιολογηθούν υφιστάμενες υποδομές και δυνατότητες (κλίμα, γεωλογική καταλληλότητα κ.ά.) και με προσαρμογές να δούμε κι άλλους οικισμούς να ζωντανεύουν στηρίζοντας και αυξάνοντας τους τοπικούς πληθυσμούς. Η χρησιμότητα της παρουσίας του ανθρώπου στο δάσος έχει αναλυθεί διεξοδικά.\nΚοινό πρόβλημα σε δάση, αγρούς, οικόπεδα, πρανή οδών κ.ά. τα στερεά και όχι μόνο απόβλητα. Εδώ η αστυνόμευση λείπει εκκωφαντικά αλλά και η διαχείριση των στερεών αποβλήτων παραμένει προβληματική. Και όποιος μπει στο δάσος για περπάτημα και βρει ασχήμια, αποστρέφεται το δάσος, τον τόπο. Ο καλλιεργητής που βρίσκει το κτήμα του μπαζωμένο με αμιαντόφυλλα ελλενίτ, σακούλες, λιπαντικά κ.ά. καθίσταται υπεύθυνος για τα απόβλητα ως κύριος τους πλέον, όπως ορίζει ο νόμος! Κι έτσι εγκαταλείπει κι αυτός τον τόπο ή/και τα ενσωματώνει στη γη με το όργωμα ή/και τα σπρώχνει δίπλα.\nάρθρο δάσος κίμων φουντούλης περιβάλλον\n«ΜΠΛΟΚΟ ΤΗΣ ΚΟΚΚΙΝΙΑΣ – 40 μέρες μετά… - Εκδηλώσεις τιμής και μνήμης Δήμου Νίκαιας-Αγ.Ι. Ρέντη »


Τι μισθούς παίρνουν οι δήμαρχοι και οι περιφερειάρχες στην Ελλάδα (πίνακες) | blog καθημερινής ενημέρωσης\nΣε ποιο δημόσιο οργανισμό δεν έφτασε ποτέ το μνημόνιο; Παίρνουν ακόμη 15 μισθούς Ποινική δίωξη για τη μη εφαρμογή περικοπών σε μισθούς και επιδόματα για τους εργαζόμενους του Οργανισμού Βιομηχανικής Ιδιοκτησίας του Υπουργείου...\nΔημοσιεύτηκε απο τον Bill Xrisiko στις 28,Μάρτιος, 2019, 3:33 μμ. στις Κατηγορίες HOT - ΕΙΔΗΣΕΙΣ, photos, ΑΡΓΟΣ ΟΡΕΣΤΙΚΟ, ΕΛΛΑΔΑ, ΚΑΣΤΟΡΙΑ, ΝΕΣΤΟΡΙΟ, ΠΕΡΙΦΕΡΕΙΑ Δ. ΜΑΚΕΔΟΝΙΑΣ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Αποστολέας Θέμα: Προβλημα με ESP (Αναγνώστηκε 5372 φορές)\n« στις: 27/04/11, 17:35 »\nΓεια χαρα παιδες. Ειμαι καινουριος στο φορουμ σας - το οποιο παρεμπιπτοντως ειναι απ' τα καλυτερα που εχω επισκεφτει και σιγουρα το καλυτερο πανω στο θεμα κιθαρα - οποτε αν κανω κατι λαθος θα σας παρακαλουσα να με διορθωσετε. Λοιπον για να μπω κατευθειαν στο ψητο, προσφατα παραγγειλα μια κιθαρα μεσω ιντερνετ συγκεκριμενα την ESP KH-602 (EMG 81-60 active humbuckers) με την οποια αντιμετωπιζω καποια προβληματακια με τον ηχο απο την πρωτη μερα. Για να προλαβω μερικους ξερω την διαφορα μεταξυ active και passive μαγνητων και επισης εκανα και μια μικρη ''ερευνα αγορας'' πριν τη παραγγειλω (γιατι δεν εχω την πολυτελεια να σπαταλω 1200Ε). Περασα αμετρητες ωρες στο Youtube και σε διαφορα φορουμς και αφου απο παντου εισεπραττα το μηνυμα ''ειναι η καλυτερη κιθαρα που εχω παιξει'' την αγορασα. Λοιπον, το προβλημα μου εμενα ειναι στον ηχο. Ο ηχος στο distortion ειναι πολυ.. χμμ πως να το πω, δεν εχει βαθος, δεν ειναι πλουσιος τελοσπαντων. Αλλα δεν κολλαω εκει. Ξερω οτι αυτο ειναι μια απο τις ''ιδιοτητες'' (παρενεργειες θα ελεγα) των active μαγνητων. Σκοπευω ουτως η άλλως να αντικαταστησω τον ενισχυτη μου με κατι (αρκετα) καλυτερο οποτε πιστευω αυτο να φτιαξει. Το ΜΕΓΑΛΟ μου προβλημα ειναι στο clean. Ο ηχος ακουγεται πολυ παραμορφωμενος για να θεωρειται clean και γενικα ειναι αδυνατον να παιξεις συγχωρδιες γιατι ο ηχος ειναι επιεικως απαραδεκτος. Τωρα θα ηθελα να ρωτησω τη γνωμη σας. Ειναι προβλημα των μαγνητων; Ειναι προβλημα της κιθαρας γενικοτερα; Ειναι προβλημα του ενισχυτη; Ειναι κατι απ' ολα; Να τονισω οτι ο ενισχυτης μου δεν ειναι τιποτα το ιδαιτερο ενας φτηνος πλην τιμιος και αξιοπιστος Washburn, και οτι εχω και αλλη κιθαρα, επισης Washburn των 200 Ευρω η οποια πραγματικα μπροστα στην ESP ακουγεται κλασης ανωτερη (ειδικα στο clean). Επισης εχω δοκιμασει ολα τα πιθανα settings του ταπεινου μου ενισχυτη και τιποτα δεν φαινεται να διορθωνει το προβλημα. Επιπλεον πληροφοριες για τη εν λογω κιθαρα εδω http://www.espguitars.com/guitars/signature/kh-602.html. Να πω επισης οτι παιζω κιθαρα σχεδον 3 χρονια και ειμαι αρκετα απειρος σε οτι εχει να κανει με τα ''τεχνικα'' θεματα της κιθαρας, οπως ηλεκτρικα κτλ. Ευχαριστω εκ των προτερων και συγγνωμη για το μακρυναρι που εγραψα.\nΑπ: Προβλημα με ESP\n« Απάντηση #1 στις: 27/04/11, 17:50 »\nΚαλως ήρθες παλίκαρε...\nείχα τους ίδιους ακριβώς μαγνήτες σε esp eclipse αλλά πραγματικά δεν παρατήρησα ποτέ αυτό που περιγράφεις....τα βρώμικα ήταν γκαζιάρικα....τα καθάρα ήταν αξιοπρεπή (όσο μπορούν οι emg) και τελικά τους μαγνήτες τους άλλαξα απλά και μόνο για να πάω σε κάτι πολύ καλύτερο και όχι γιατί ήταν άσχημοι...\nαν η άλλη σου κιθάρα παίζει στον ενισχυτή κανονικά..τότε σίγουρα δεν είναι πρόβλημα του ενισχυτή....το πιο πιθανό είναι να υπάρχει πρόβλημα στους μαγνήτες...δεν είναι άλλωστε πρώτη φορά που συμβαίνει σε μια εταιρεία να βγάλει ένα ελλατωματικό προιον....\nαυτά απο μένα..τώρα θα μπορέσουν να σε βοηθήσουν ακόμα πιο έμπειροι στον τομεα...\n« Απάντηση #2 στις: 27/04/11, 17:51 »\nΚαταρχάς καλωσήρθες και μπράβο για το καλογραμμένο και σαφές ποστ.\nΣτο πρόβλημα που αντιμετωπίζεις τώρα, χωρίς να έχω μεγάλη εμπειρία με emg μαγνήτες, μια κιθάρα που είχα δοκιμάσει και τους φόραγε, τα καθαρά απλά απουσίαζαν. Πρόσεξε όχι δεν ήταν κρυστάλλινα ή δεν ήταν του γούστου μου, αλλά δεν υπήρχαν! Η γνώμη που σχημάτισα από τη δοκιμή αυτή είναι ότι οι emg μαγνήτες κάνουν μόνο για crunch (και αυτό όχι σε πολύ υψηλό επίπεδο) και σίγουρα για metal (με thrash και όχι old school φιλοσοφία θα έλεγα). Εύχομαι να κάνω λάθος, γιατί είναι κρίμα μια τόσο ακριβή κιθάρα να μη μπορεί να χρησιμοποιηθεί για καθαρό, αλλά τέτοια είναι η (μικρή) εμπειρία μου με αυτού του τύπου τους μαγνήτες.\n« Απάντηση #3 στις: 27/04/11, 17:57 »\nΠαράθεση από: ΡιχάρδοςΜαυροπερισσότερος στις 27/04/11, 17:51\nΗ γνώμη που σχημάτισα από τη δοκιμή αυτή είναι ότι οι emg μαγνήτες κάνουν μόνο για crunch (και αυτό όχι σε πολύ υψηλό επίπεδο) και σίγουρα για metal (με thrash και όχι old school φιλοσοφία θα έλεγα). Εύχομαι να κάνω λάθος, γιατί είναι κρίμα μια τόσο ακριβή κιθάρα να μη μπορεί να χρησιμοποιηθεί για καθαρό, αλλά τέτοια είναι η (μικρή) εμπειρία μου με αυτού του τύπου τους μαγνήτες.\nέχω διαβάσει πως γενικώς οι emg "έχουν" καθαρά...απλά όχι κρυστάλλινα και ζεστά όπως οι passive μαγνήτες....\nπρότασή μου για ακόμη μια φορά είναι να την πας σε τεχνικό, μπορεί να φταίνε 1002 λόγοι...\nμε άλλο ενισχυτή τη δοκίμασες?\n« Απάντηση #4 στις: 27/04/11, 18:14 »\nμια κιθάρα που είχα δοκιμάσει και τους φόραγε, τα καθαρά απλά απουσίαζαν. Πρόσεξε όχι δεν ήταν κρυστάλλινα ή δεν ήταν του γούστου μου, αλλά δεν υπήρχαν!\nΛοιπον μαλλον το εθεσες καλυτερα απο εμενα. Οντως το clean δεν υπαρχει, ομως το οτι ειδα αμετρητα βιντεο στο Youtube δεν το ανεφερα τυχαια. Υπαρχουν πολλα βιντεο με την ιδια κιθαρα (προφανως με τους stock EMG μαγνητες) να αποδιδει τελεια τα καθαρα χωρις καποιον ιδιαιτερα καλο εξοπλισμο. Αυτο ειναι που με προβληματιζει, το γεγονος δηλαδη πουθενα δεν ειδα κατι που να με δυσαρεστει με τη συγκεκριμενη κιθαρα συν το γεγονος οτι η αλλη μου κιθαρα, η φτηνη και φαινομενικα κατωτερη, ειναι στην ουσια (η τουλαχιστον ακουγεται) πολυ καλυτερη. Γενικα, για να πω την αληθεια, εκ του αποτελεσματος προτιμω πιο passive καταστασεις, αν και το ειδος που με τρελαινει ειναι σιγουρα to thrash. Η επισκεψη σε τεχνικο ειναι στο προγραμμα, απλα θα ηθελα αν ξερει καποιος να μου πει τι φταιει για να ξερω και γω τι να κανω.\n« Απάντηση #5 στις: 27/04/11, 18:16 »\nόταν λες "δεν υπάρχουν"\nείναι μουντά? δεν είναι καθαρά αλλά crunchάρουν? τι ακριβώς?\nπείραξες ΌΛΑ τα ποτενσιόμετρα?\nμε άλλο ενισχυτή δοκίμασες...?\n« Απάντηση #6 στις: 27/04/11, 18:25 »\nΠαράθεση από: hot_sauce στις 27/04/11, 18:16\nΘα παρομοιαζα τον ηχο με μια κακη παραλλαγη crunch, σιγουρα οχι ομως clean οπως λεει το channel του ενισχυτη. Κοιτα να δεις, ναι εχω δοκιμασει ολους τους πιθανους συνδιασμους και για να πω την αληθεια ο ηχος βελτιωνεται λιγο οταν μηδενισω σχεδον την ενταση του μαγνητη. Για να καταλαβεις βεβαια ο ηχος ειναι πανω κατω ιδιος με την αλλη κιθαρα μου σε distortion, αν κατεβασω και εκει την ενταση του μαγνητη. Εμμ οχι δεν εχω δοκιμασει σε αλλο ενισχυτη γιατι εφοσον η αλλη κιθαρα ακουγεται μια χαρα στον ιδιο ενισχυτη δεν το θεωρησα σκοπιμο, αλλα θα το κανω.\n« Απάντηση #7 στις: 27/04/11, 18:35 »\nΠαιδιά....οι EMG ΣΑΦΕΣΤΑΤΑ και έχουν καθαρά...μην λέμε ότι να ναι...4 χρόνια τους είχα... ούτε λασπωμένα, ούτε crunch-αριστά..ούτε τπτ....καθαρά καθαρένια....δεν είναι κρύσταλλο καθαρά όπως τα fender-ίσια...αλλά την δουλειά τους την κάνουν άψογα..τόσα live και τόσες πρόβες με βγάλανε....\n« Απάντηση #8 στις: 27/04/11, 18:40 »\nΔεν είχα ποτέ active μαγνήτες αλλά επειδή τέτοιο ήχο που περιγράφεις βγάζει το fuzz μου όταν η μπαταρία είναι ψόφια, μήπως αφήνεις το καλώδιο πάνω στην κιθάρα και τελειώνει η μπαταρία που τροφοδοτεί τους μανγήτες;\n« Απάντηση #9 στις: 27/04/11, 18:43 »\nΠαράθεση από: eddie hazel στις 27/04/11, 18:40\nτόση ώρα μιλαμε για active μαγνήτες και ένας δεν το σκέφτηκε αυτό...μπράβο ρε hazel!\nυγ.τρελαίνομαι για το 1ο τραγούδι του δίσκου σου\n« Τελευταία τροποποίηση: 27/04/11, 19:05 από hot_sauce »\n« Απάντηση #10 στις: 27/04/11, 18:57 »\nΟχι δεν υπαρχει τετοιο ενδεχομενο, το σκεφτηκα και γω οταν την πρωτοπηρα και την αλλαξα και προσφατα αλλαξα παλι την μπαταρια (επειδη ειχε οντως τελιωσει) χωρις να αλλαξει κατι στον ηχο.\n« Απάντηση #11 στις: 27/04/11, 19:17 »\nΑπό όσα γράφτηκαν θεωρώ ότι μπορεί να υπάρχει θέμα του συγκεκριμένου Washburn με active μαγνήτες, δηλαδή να είναι ο συνδυασμός κιθάρας ενισχυτή που προκαλεί το συγκεκριμένο αποτέλεσμα.\nΟι active μαγνήτες έχουν κάποιες διαφορετικές ηλεκτρολογικές ιδιότητες από τους passive και ενδέχεται ο συγκεκριμένος Washburn να μην τιε δέχεται καλά (μιλάω για impedance mismatch για όσους καταλαβαίνουν την ορολογία).\nΆρα συνιστώ πριν κάνεις οποιαδήποτε αλλαγή, να πας σε ένα καλό προβατζίδικο και να δοκιμάσεις 3-4 καλούς ενισχυτές, ακόμα και λαμπάτους αν γίνεται, ώστε να σχηματίσεις μια πιο ολοκληρωμένη άποψη.\nΜετά εάν δούμε ότι υπάρχει όντως πρόβλημα μπορούμε να δούμε που οφείλεται και ποια θα ήταν η βέλτιστη λύση του.\n« Απάντηση #12 στις: 27/04/11, 19:27 »\nΠαράθεση από: adr1anos στις 27/04/11, 19:17\nΧμμ δεν ειχα υποψη μου οτι καποιοι ενισχυτες δεν ειναι συμβατοι με συγκεκριμενους μαγνητες (αυτο το αγγλικο δεν το πολυκαταλαβα ) αλλα η αγορα καινουριου ενισχυτη θα γινει ουτως η αλλως. Μακαρι να 'ναι αυτο το προβλημα, ευχαριστω πολυ θα το κοιταξω το συντομοτερο.\n« Απάντηση #13 στις: 27/04/11, 20:09 »\nSorry που απλοποιώ λίγο τα πράγματα αλλά αν κατάλαβα καλά αυτό που θέλει να πει ο Αδριανός είναι ότι επειδή οι EMG έχουν υψηλό output o ενισχυτής σου πιθανώς δεν είναι σχεδιασμένος να δεχτεί όλο το φορτίο οπότε "μπουκώνει" και στέλνει το μπουκωμένο πλέον σήμα για ενίσχυση με τα... γνωστά αποτελέσματα (δεν συμφωνώ με την ορολογία μπουκωμένο... αλλά απλά θέλω να γίνω πιο παραστατικός). Πάρε τη κιθάρα σου στον ώμο και πήγαινε να δοκιμάσεις ενισχυτές από κοντά!\nείτε αναφέρεσαι στο California Dreaming από τον προσωπικό του είτε στο Maggotbrain μέσα είσαι (πολύ παραγνωρισμένος αλλά τεράστιος κιθαρίστας)\n« Απάντηση #14 στις: 27/04/11, 20:19 »\nΠαράθεση από: eddie hazel στις 27/04/11, 20:09\nSorry που απλοποιώ λίγο τα πράγματα αλλά αν κατάλαβα καλά αυτό που θέλει να πει ο Αδριανός είναι ότι επειδή οι EMG έχουν υψηλό output o ενισχυτής σου πιθανώς δεν είναι σχεδιασμένος να δεχτεί όλο το φορτίο οπότε "μπουκώνει" και στέλνει το μπουκωμένο πλέον σήμα για ενίσχυση με τα... γνωστά αποτελέσματα\nαν μείωνε το volume ή το tone της κιθάρας μήπως έφτιαχνε καθόλου τότε?\nδεν τον ξέρω από αλλού εγώ...μόνο απ'το maggot brain (φυσικά αυτό εννοώ!, το άλλο δεν το ξέρω! )\nαλλά το backing track του το έχω λιώσει....\n« Απάντηση #15 στις: 27/04/11, 20:45 »\nΚαι να προσθεσω και καποια σημαντικα πραγματα που κακως ξεχασα να αναφερω. 1ον) Οταν πειραζω τα ποτενσιομετρα της εντασης των μαγνητων ειτε του λαιμου ειτε της γεφυρας ακουγεται ενας σχετικα δυνατος και εντονος ηχος απο τον ενισχυτη. 2ον) Οι χορδες τριζουν αρκετα και γενικα δεν τις αισθανομαι ''σωστες'', εχουν μια περιεργη αισθηση και 3ον) Οντας απειρος και χρησιμοποιωντας για πρωτη φορα κιθαρα με τρεμολο εκανα ενα λαθος κατα το αλλαγα των χορδων. Δεν μου κοψε οτι δεν πρεπει να χαλασει αυτη η ταση μεταξυ των χορδων και του τρεμολο και αντι να αλλαξω τις χορδες 1-1 τις εβγαλα ολες με αποτελεσμα να ''βουλιαξει'' το τρεμολο λογω της δυναμης του ελατηριου, το οποιο αναγκαστηκα να βγαλω για να βαλω τις χορδες. Τελικα αποκατεστησα το τρεμολο, το οποιο ομως οπως βλεπω δεν ειναι παραλληλο με το σωμα της κιθαρας (αν αυτο παιζει ρολο). Να τονισω βεβαια οτι το προβλημα με τον ηχο υπηρχε και πριν απο αυτο το λαθος μου και δεν αλλαξε κατι μετα.\n« Απάντηση #16 στις: 27/04/11, 20:53 »\nαυτά δεν πιστεύω πως μπορεί να επηρρεάσουν το καθαρό των μαγνητών εκτός και μόνο, αν τους έχεις παααρα πολύ κοντά στις χορδές....τότε ίσως αποκτά ένα gain...\nαλλά για το τρέμολο υπάρχουν αρκετοί οδηγοί στο φόρουμ για να το φτιάξεις σωστά....\n« Απάντηση #17 στις: 27/04/11, 22:31 »\nΈχεις δοκιμάσει να κατεβάσεις τους μαγνήτες..?\nΓενικά απο τα λεγόμενα σου όμως, θα σου πρότεινα να πας την κιθάρα σου για ένα καλό setup απο έναν έμπειρο τεχνικό,\nγιατί και την πιο καλή κιθάρα να έχεις, αν δεν είναι σεταρισμένη σωστά, δεν αξίζει τίποτα...\n« Απάντηση #18 στις: 28/04/11, 01:28 »\nΠαράθεση από: master of puppets στις 27/04/11, 18:35\nΝομίζω ότι περιέγραψα με σαφήνεια την εμπειρία μου με τους συγκεκριμένους μαγνήτες...Βάσει αυτής, οι κιθάρα που δοκίμασα με τους emg πάνω δεν είχε καθαρά. Οπότε η διαπίστωση ότι λέμε "ό,τι να ναι" είναι τουλάχιστον άκαιρη...\n« Απάντηση #19 στις: 28/04/11, 01:55 »\nΔεδομένου ότι έχω παίξει κι εγώ (και πάρα πολλοί ακόμη λογικά εδώ πέρα) με κιθάρες με EMG (2 διαφορετικές και με μαγνήτες 81, 81/60) και στις 3 περιπτώσεις έβγαζα καθαρό -πεντακάθαρο- ήχο, μάλιστα με χροιά που μου άρεσε πολύ.\nΟι κιθάρες ήταν Jackson RR24 και LTD EC-1000, δηλαδή μεταλοκίθαρα όσο δεν πάει. Ίσως να παίζει θέμα με τη ρύθμιση των μαγνητών όπως ειπώθηκε, ίσως αυτό που ανέφερε ο Αδριανός, ίσως ακόμη κι ελαττωματικός μαγνήτης. Πάντως, σε νορμάλ συνθήκες, οι EMG αποδίδουν ωραία καθαρά, ειδικά ο 60 σε neck θέση.\n« Απάντηση #20 στις: 28/04/11, 02:21 »\nΠαράθεση από: ΡιχάρδοςΜαυροπερισσότερος στις 28/04/11, 01:28\nΕίμαι πραγματικά περίεργος να μάθω σε ποια κιθάρα αναφέρεσαι και με τη εξοπλισμό τη χρησιμοποίησες.....\nΚαι για να είμαι και ακριβής στα λεγόμενα μου....ορίστε δυο covers που είχα κάνει με την esp όταν φορούσε ακόμα τους emg (τους ίδιους που φοράει το παιδί)..και τα δύο covers έχουν μόνο καθαρά και χρησιμοποιούνται και οι δύο μαγνήτες....\n« Απάντηση #21 στις: 28/04/11, 02:35 »\nΕίχα κι εγώ τον 81 αν θυμάμαι καλά σε bridge και παρότι δεν είναι ούτε gibson καθαρά (στυλ Les Paul ας πούμε) ούτε φυσικά Fender δεν είχα τα προβλήματα που αναφέρει ο φίλος. Μπορούσες να βγάλεις καθαρότατα καθαρά. Κλίνω προς αυτό που λέει κι ο Ανδριανός.\nΜήπως ο ενισχυτής σου έχει High και Low (sensitivity) εισόδους να δοκίμαζες στο Low; Με χαμηλωμένο το volume διορθώνεται η κατάσταση;\nΑυτό πάλι είναι ύποπτο για πρόβλημα στα ηλεκτρονικά της κιθάρας σου:\n[/size]Οταν πειραζω τα ποτενσιομετρα της εντασης των μαγνητων ειτε του λαιμου ειτε της γεφυρας ακουγεται ενας σχετικα δυνατος και εντονος ηχος απο τον ενισχυτη. [/size]\nΑπ: Προβλημα με ESP ιδικα\n« Απάντηση #22 στις: 28/04/11, 02:46 »\nΈχεις δοκιμάσει να κατεβάσεις τους μαγνήτες..? (ιδικα τον neck πολυ)\n« Τελευταία τροποποίηση: 28/04/11, 02:48 από jim.ni »\n« Απάντηση #23 στις: 28/04/11, 07:21 »\nΟ κατασκευαστης λέει όσο πιό κοντά οι μαγνητες στις χορδές.\nΗ λύση σου είναι απλή.\n18v στους EMG, τα ποτενσιόμετρα χαμηλότερα και αν συνεχίσει το πρόβλημα πάρε κανέναν σοβαρό ενισχυτή.\nΠουθενά δεν δίαβασα τι ενισχυτή έχεις (Τυχαίο ? δε νομίζω...)\n« Απάντηση #24 στις: 28/04/11, 10:18 »\nΠαράθεση από: master of puppets στις 28/04/11, 02:21\nΚαταρχάς ωραία covers\nH κιθάρα που δοκίμασα ήταν η εξής\nπάνω σε ένα laney ενισχυτή, μοντέλο δε θυμάμαι, για τον οποίο ο πωλητής μου είπε πως έχει vintage χαρακτηριστικά. Εγω δεν είπα ποτέ πως έχω δίκιο. Προφανώς αφού είχες στην κατοχή σου EMG, ξέρεις πολλά περισσότερα για τη συμπεριφορά τους. Μπορεί πράγματι να μην έφταιγαν οι μαγνήτες αλλά το στήσιμο της κιθάρας ξερω γω...Αυτό που είπα είναι ότι είδα και άκουσα στη δοκιμή αυτή ότι οι μαγνήτες αυτοί δεν είχαν καθαρα, κοινώς δε το εβγαλα από το μυαλό μου. Γι' αυτό το "ο,τι να ναι" μου χτύπησε λιγάκι...\n3658 Εμφανίσεις 31/10/08, 11:51\n2780 Εμφανίσεις 28/04/10, 10:06\n1497 Εμφανίσεις 16/09/10, 12:50


Τμήμα Εφόρου Εταιρειών και Επίσημου Παραλήπτη - Νέα & Εκδηλώσεις - ΑΝΑΚΟΙΝΩΣΗ - ΟΔΗΓΙΕΣ ΠΛΗΡΩΜΗΣ ΕΤΗΣΙΟΥ ΤΕΛΟΥΣ\nΑΝΑΚΟΙΝΩΣΗ - ΟΔΗΓΙΕΣ ΠΛΗΡΩΜΗΣ ΕΤΗΣΙΟΥ ΤΕΛΟΥΣ\nΟΔΗΓΙΕΣ ΠΛΗΡΩΜΗΣ ΕΤΗΣΙΟΥ ΤΕΛΟΥΣ\nΜέχρι 30/6/2018 Τέλος Πληρωμής του 2018 €350\n1/7/2018 - 31/8/2018 Τέλος Πληρωμής του 2018 €385\n1/9/2018 – και μετά Τέλος Πληρωμής του 2018 €490\n2. Κάνετε κλικ στον σύνδεσμο “Ηλεκτρονικές Υπηρεσίες”, επιλέγετε «Αναζήτηση/Ετήσιο Τέλος Εταιρείας» και έχετε πρόσβαση στον κατάλογο εγγεγραμμένων οργανισμών. Εναλλακτικά κάνετε κλικ στο banner «ΕΤΗΣΙΟ ΤΕΛΟΣ ΕΤΑΙΡΕΙΑΣ».\n5. Στο «Καλάθι Παραγγελιών» θα δείτε τον αριθμό του οργανισμού που επιλέξατε για πληρωμή.\n7. Με την επιλογή «Ολοκλήρωση» το σύστημα σας παραπέμπει στην Αριάδνη για να συνδεθείτε. Αφού συμπληρώσετε όνομα και κωδικό σύνδεσης επιλέγετε «Σύνδεση». Μετά την σύνδεση σας παραπέμπει πίσω στην σελίδα του ΤΕΕΕΠ για να συμπληρώσετε τα στοιχεία της πιστωτικής κάρτας.\n8. Μετά την ολοκλήρωση της πληρωμής, στο ηλεκτρονικό ταχυδρομείο σας θα σταλεί αυτόματα η βεβαίωση πληρωμής.


Ο πρώτος «χάρτης» της σκοτεινής ύλης στο σύμπαν - AgrinioTimes.gr\n14 Απριλίου 2015 16:46 14 Απριλίου 2015 18:47 AgrinioTimes\nΗ μυστηριώδης και αόρατη σκοτεινή ύλη λέγεται έτσι, επειδή δεν φαίνεται να αλληλεπιδρά άμεσα με το φως και την συμβατική ορατή ύλη, αλλά έμμεσα μέσω της βαρύτητας.\nΑποτελεί τον βασικό συνδετικό ιστό στο σύμπαν, συγκρατώντας βαρυτικά τους γαλαξίες, ώστε να μην διαλυθούν στα εξ ων συνετέθησαν, όπως μετέδωσε το Αθηναϊκό Πρακτορείο.\nΗ ανίχνευση της σκοτεινής ύλης γίνεται έμμεσα, με τη μέθοδο του «βαρυτικού φακού», μέσω των παραμορφώσεων που προκαλεί η βαρυτική επίδρασή της στις εικόνες του ουρανού, καμπυλώνοντας τον χωρόχρονο και το φως.\nΠροκύπτει έτσι σε ποιές περιοχές του σύμπαντος υπάρχουν αυξημένες συγκεντρώσεις σκοτεινής ύλης και πού βρίσκονται μεγάλα κενά από ύλη.\nΗ μέχρι στιγμής εικόνα, από τις παρατηρήσεις περίπου δύο εκατομμυρίων γαλαξιών, επιβεβαιώνει εντυπωσιακά καλά τις έως τώρα θεωρίες των επιστημόνων.\nΜεγαλύτερες εκπλήξεις όμως αναμένονται, όταν η «χαρτογράφηση» φθάσει στον απώτερο στόχο της: μέσω της σκοτεινής ύλης να εξαχθούν συμπεράσματα για την ακόμη πιο μυστηριώδη σκοτεινή ενέργεια.\nΑυτό θα προκύψει, όταν διαπιστωθεί πόσο γρήγορα απομακρύνονται μεταξύ τους τα διάσπαρτα «πλοκάμια» της σκοτεινής ύλης, υπό την επίδραση της σκοτεινής ενέργειας, στην αποδίδεται η συνεχής επέκτασή του σύμπαντος με επιταχυνόμενο ρυθμό.\nΤα δύο βασικά ερωτηματικά που ζητούν εξήγηση, είναι η φύση της δύναμης της σκοτεινής ενέργειας και η ακριβής ταχύτητα επέκτασης του σύμπαντος εξαιτίας της.\nΚανείς δεν μπορεί να αποκλείσει ότι τελικά η σκοτεινή ενέργεια θα καταρριφθεί ως εξήγηση (και μαζί της ίσως η θεωρία γενικής σχετικότητας του Αϊβνστάιν) – οπότε τα ερωτήματα για το σύμπαν θα μεγαλώσουν κι άλλο.\nΗ θεωρία του Αϊνστάιν προβλέπει ότι η επέκταση του σύμπαντος θα έπρεπε να επιβραδύνεται διαχρονικά λόγω του «φρένου» της βαρύτητας, όμως οι παρατηρήσεις του ουρανού φαίνεται να δείχνουν το ακριβώς αντίθετο, το σύμπαν να διαστέλλεται και μάλιστα όλο και πιο γρήγορα.


Open House Thessaloniki 2019: Μια διαδρομή στο κέντρο της πόλης - TFC Magazine\nNovember 22, 2019 March 14, 2020 by Βασίλης Ξιφαράς\nΕλάχιστες ώρες απομένουν για την κύρια δράση του Open House Thessaloniki 2019, τις δωρεάν αρχιτεκτονικές ξεναγήσεις σε δημόσια και ιδιωτικά κτίρια της πόλης. Έτσι, το Σαββατοκύριακο 23 – 24 Νοεμβρίου, 600 εθελοντές θα μας ξεναγήσουν σε 104 κτίρια.\nΠώς όμως επιλέγει κανείς ποια να επισκεφθεί; Το TFC Magazine είναι εδώ για να σας όμορφες Open House διαδρομές, που θα σας φανερώσουν μια αθέατη πλευρά της Θεσσαλονίκης. Βέβαια, θα σας συμβουλεύαμε να δείτε και τη λίστα με τα δέκα new entries που ξεχωρίσαμε, μιας και συμμετέχουν πολλά κτίρια στο κέντρο.\nΑρχιτεκτονικό Γραφείο στο Καρίπειον Μέλαθρον\nΣίγουρα έχετε παρατηρήσει αυτό το επιβλητικό διατηρητέο μέγαρο, κτισμένο το 1880, επί της οδού Ολυμπιάδος. Το Σαββατοκύριακο θα έχετε την ευκαιρία να δείτε το ανακαινισμένο εσωτερικό του, που πλέον στεγάζει το αρχιτεκτονικό γραφείο των Urban Soul Project. Σίγουρα θα εντυπωσιαστείτε από τον πολύχρωμο διάκοσμο των τοίχων!\n23 Νοεμβρίου 12:00 – 20:00\n24 Νοεμβρίου 12:00 – 20:00\nΑρχοντικό στην Άνω Πόλη\nΆλλο ένα διατηρητέο «στολίδι» της Άνω Πόλης, στην περιοχή του Κουλέ Καφέ, που φιλοξενεί δημοτικές υπηρεσίες. Το οικοδόμημα που κτίσθηκε ως κατοικία, έχει νεοκλασικά στοιχεία αλλά και απόλυτη συμμετρία στην πρόσοψη. Οι επισκέπτες θα μάθουν για τη λειτουργία του «Δωματίου της Γειτονιάς», ενός νέου προγράμματος του Δήμου Θεσσαλονίκης.\n23 Νοεμβρίου 11:00 – 17:00\nΠρόκειται για ένα από τα λιγοστά εναπομείναντα οθωμανικά λουτρά της πόλης, και ένα από τα σημαντικότερα των Βαλκανίων. Βρίσκεται επί της πλατείας Αριστοτέλους. Στο εσωτερικό του υπάρχει πλούσιος χρωματιστός διάκοσμος. Σήμερα στο Μπέη Χαμάμ λαμβάνουν χώρα πολιτιστικές εκδηλώσεις.\n23 Νοεμβρίου 10:00 – 13:00\n24 Νοεμβρίου 10:00 – 13:00\nThe Caravan B & B\nΤο πολύχρωμο ταξιδιάρικο b & b ανοίγει τις πόρτες του στο κοινό του Open House Thessaloniki. Απολαύστε μια ξενάγηση από το καφέ μέχρι τα δωμάτια του διατηρητέου κτιρίου, κτισμένου το 1929 και αποκατεστημένου το 2002 – 2004 και το 2015.\n23 Νοεμβρίου 13:00 – 18:00\n24 Νοεμβρίου 13:00 – 18:00\nWaterfont Nikis Apartment\nΔε χρειάζεται να πούμε πολλά για τον καταπληκτικό αυτό χώρο επί της παραλιακής. Έντονα χρώματα, παραδοσιακά και καινούρια έπιπλα συνυπάρχουν σε μια Αρτ Ντεκό οικοδομή. Αν δε σας πείσαμε ήδη, διαβάστε το αφιέρωμά μας για το Waterfront Nikis Apartment εδώ.\n24 Νοεμβρίου 11:00 -15:00, 16:00 – 20:00\nΜικρό σε μέγεθος, αλλά γενναιόδωρο στο design του. Το ξενοδοχείο The Modernist εγκαινιάστηκε το 2017 μετά την αποκατάσταση διατηρητέου κτιρίου επί της οδού Ερμού. Δείτε από κοντά τους διαφορετικούς τύπους δωματίων, τους κοινόχρηστους χώρους αλλά και το μαγευτικό καφέ του τελευταίου ορόφου.\n24 Νοεμβρίου 16:00 – 20:00\nΟι Urban Soul Project μεταμόρφωσαν το Μέγαρο Ναχμία, κατασκευασμένο το 1925 – με τα χαρακτηριστικά μεγάλα παράθυρά του προς την οδό Τσιμισκή, σε ένα budget luxury ξενοδοχείο που απευθύνεται σε ταξιδιώτες από όλο τον κόσμο.\nΦωτογραφία: Urban Soul Project\nΈνα από τα πρώτα κτίρια εμπορικών καταστημάτων στη Θεσσαλονίκη, το Μέγαρο Ερμείον δεσπόζει επιβλητικά στην οδό Βενιζέλου. Μάθετε για τα μεγάλα τιρκουάζ παράθυρα, το ασυνήθιστο για την εποχή συνεχόμενο μπαλκόνι του τελευταίου ορόφου, αλλά και το εντυπωσιακό αίθριο του κτιρίου.\n23 Νοεμβρίου 15:00 – 19:00\n24 Νοεμβρίου 15:00 – 19:00\nΓραφείο στην Αριστοτέλους\nΥπάρχουν πολλοί λόγοι για να επισκεφθεί κανείς το δικηγορικό αυτό γραφείο. Βρίσκεται στο αναγνωρίσιμο κτίριο του Ολύμπιον, έχει απλό design, μεγάλη ιστορία αλλά και απαράμιλλη θέα της Πλατείας Αριστοτέλους!\n23 Νοεμβρίου 11:00 – 15:00, 17:00 – 20:00\n24 Νοεμβρίου 11:00 – 15:00, 17:00 – 20:00\nΒελλίδειο Μέγαρο (ΟΕΒΕ)\nΣτον ανακαινισμένο 6ο όροφο του Βελλίδειου Μεγάρου στεγάζεται η Οφθαλμολογική Εταιρεία Βορείου Ελλάδος. Λευκός διάχυτος φωτισμός, ελαφρά επίπλωση και κινητά στοιχεία που χωρίζουν τον ενιαίο χώρο σε επιμέρους τμήματα είναι κάποια από τα στοιχεία του χώρου.\n24 Νοεμβρίου 11:00 – 17:00\nFeatured image: themodernist.gr\nTags: architecturedesigninteriorOHTopen houseOpen House Thessalonikithessalonikiξενοδοχείο\n0 298 Views Comment November 22, 2019 March 14, 2020 by Βασίλης Ξιφαράς


Τα γεράκια για την Ελλάδα ήταν η ΕΚΤ και η Κομισιόν όχι το ΔΝΤ! • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,792 μέλη και 2,440,618 μηνύματα σε 76,684 θέματα. Αυτή τη στιγμή μαζί με εσάς απολαμβάνουν το e-steki άλλα 309 άτομα.\nΤα γεράκια για την Ελλάδα ήταν η ΕΚΤ και η Κομισιόν όχι το ΔΝΤ!\nO H-M έγραψε: στις 15:22, 30-12-11:\nΤο τελευταίο του μήνυμα δημοσιεύτηκε 13-02-10 στις 21:22.


Barça Basket ζωντανά αποτελέσματα, πρόγραμμα και σκορ - Μπάσκετ - SofaScore\nBarça Basket ζωντανά αποτελέσματα, πρόγραμμα και σκορ - Μπάσκετ\nΣχετικά με Barça Basket\nBarça Basket ζωντανά αποτελέσματα (και ζωντανή μετάδοση, live streaming βίντεο του αγώνα), πρόγραμμα και αποτελέσματα από όλα τα basketball πρωταθλήματα που έπαιξε η Barça Basket. Barça Basket αγωνίζεται στον επομενο αγωνα στις 26 Φεβ 2021 εναντίον LDLC Asvel Lyon-Villeurbanne στο Euroleague.\nΌταν ο αγώνας ξεκινά, θα μπορείτε να ακολουθείτε Barça Basket v LDLC Asvel Lyon-Villeurbanne ζωντανά αποτελέσματα ζωντανά αποτελέσματα, εκσυγχρονισμένο πόντο-πόντο σύστημα. Τα στατιστικά ανεβαίνουν στο τέλος του αγώνα. Barça Basket το προηγούμενο παιχνίδι ήταν ενάντια Kauno Žalgiris στο Euroleague το οποίο έληξε με σκόρ 86 - 62 (Η ομάδα Barça Basket κέρδισε τον αγώνα). Barça Basket Η καρτέλα των στοιχείων δείχνει τους τελευταίους 100 αγώνες Μπάσκετ Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Barça Basket που θα λάβουν χώρα μελλοντικά.\nBarça Basket επίδοση & και γραφήματα κατάστασης στο SofaScore Μπάσκετ ζωντανά αποτελέσματα ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Barça Basket όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία είτε άμεση είτε έμμεση ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέρειες του αγώνα σας προσφέρουμε σύνδεσμο για να παρακολουθήσετε Barça Basket LDLC Asvel Lyon-Villeurbanne Ζωντανή Μετάδοση, Χορηγούμενο από την U-TV. Εάν αυτός ο αγώνας προσφέρεται από το U-TV ζωντανή μεταδοση μπορείτε να Barça Basket LDLC Asvel Lyon-Villeurbanne στον υπολογιστή σας και στο κινητό - iPhone, iPad, Android ή Windows τηλέφωνο. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore Μπάσκετ ζωντανά αποτελέσματα ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Barça Basket live score τους αγώνες ζωντανά στο κινητό σας!


Σεξ με πρώην: Τι μπορεί να σου συμβεί αν το κάνεις - BORO από την ΑΝΝΑ ΔΡΟΥΖΑ - boro.gr\nΑρχική / Σεξ / Σεξ με πρώην: Τι μπορεί να σου συμβεί αν το κάνεις\nΣεξ με πρώην: Τι μπορεί να σου συμβεί αν το κάνεις\nΝοεμβρίου 24, 2015 Σεξ\nΔεν υπάρχει άνθρωπος που δεν έχει μπει στον πειρασμό να κάνει σεξ με πρώην σύντροφό του, στις περισσότερες περιπτώσεις μάλιστα πάνω από μία φορά. Δυστυχώς ή ευτυχώς είναι η εύκολη λύση για άντρες και γυναίκες, καθώς πρόκειται για δοκιμασμένη –και επιτυχημένη- συνταγή που όμως εκτός από τα θετικά, έχει και τα αρνητικά της.\nΘα αφήσουμε απέξω τα θετικά του όλου πράγματος, διότι είναι προφανές ότι τα γνωρίζουμε και τα… νοσταλγούμε. Σε αυτά που θα πρέπει να δώσουμε βάση είναι τα αρνητικά, τα επώδυνα της όλης διαδικασίας, καθώς μπορεί μεν να τα γνωρίζουμε, ωστόσο δεν είναι λίγες οι φορές που επιμένουμε πεισματικά να τα αγνοούμε.\nΕδώ δεν υπάρχει διαχωρισμός ανδρών και γυναικών. Ένας χωρισμός πονάει και τους δύο και παρότι οι αντιδράσεις διαφέρουν ανάλογα με το φύλο, τα «σφάλματα» είναι κοινά. Τι συμβαίνει λοιπόν όταν ένας από τους δύο επιμένει για μια ακόμα σεξουαλική εμπειρία με τον/την πρώην σύντροφό του; Πόσο κρατάει το πάθος και η χαρά και πόσο εύκολο είναι τελικά να το δεις σαν ένα απλό σεξ;\nΔεν θα είναι μόνο για μια φορά.\nΕίναι αυτό που λένε να μην κάνεις την αρχή. Γιατί αν την κάνεις, δύσκολα θα μπορέσεις να βάλεις τελεία. Δεν είναι λίγοι εκείνοι που έχουν πέσει στην παγίδα του να βρίσκεσαι με πρώην σε τακτά χρονικά διαστήματα ξεκινώντας με το σκεπτικό πως «θα είναι μόνο για ένα βράδυ». Υπάρχουν περιπτώσεις που ένα καλό σεξ μπορεί να αντιμετωπιστεί σαν έναν δυνατό «επίλογο» της ιστορίας, όμως η πραγματικότητα έρχεται λίγο αργότερα να τους διαψεύσει. Αν θέλεις να το κάνεις, κάνε το, όμως οφείλεις να γνωρίζεις που μπλέκεις. Είπαμε, η μία φορά είναι η δικαιολογία που λέμε στον εαυτό μας πριν το μοιραίο λάθος.\nΔεν είναι και για τους δύο ένα απλό σεξ\nΔυστυχώς, πάντα κάποιος από τους δύο πονάει περισσότερο. Με άλλα λόγια, κάποιος ελπίζει σε μια πιθανή επανασύνδεση την ώρα που ο δεύτερος έχει ξεκαθαρίσει στον εαυτό του πως η σχέση έχει τελειώσει. Και δεν εννοούμε φυσικά πως είναι αδύνατο να υπάρχουν συναισθήματα και από τις δύο πλευρές, όμως όπως στη σχέση, έτσι και στο χωρισμό ο συντονισμός τους είναι… απίθανος. Την ώρα λοιπόν που εσύ ελπίζεις να ξαναείστε μαζί, ο άλλος εκτονώνει την επιθυμία και το πάθος του γνωρίζοντας πολύ καλά πως μετά το σεξ θα εξακολουθήσει να είναι… χωρισμένος.\nΧαλάς αυτό που είχατε\nΌσο και να μην θέλεις να το δεχτείς, η σχέση σου με τον πρώην σύντροφό σου μπορεί φαινομενικά να «αναθερμαίνεται» στην ουσία όμως το μόνο που καταφέρνετε είναι να «μειώνετε» αυτό που είχατε πριν χωρίσετε. Αν αυτά που σαν ένωναν ήταν πολλά παραπάνω από ένα απλό σεξ, το πιο πιθανό είναι να αισθανθείς πως όλο αυτό που υπήρχε πριν, έχει εξελιχθεί σε ένα φθηνό κρεβάτι. Και δεν το θες αυτό, σωστά;\nΜπορεί να μην το καταλαβαίνεις και να επιμένεις να λες στον εαυτό σου πως δεν πρόκειται να δεθείς ξανά συναισθηματικά και πως βρίσκεσαι με το πρώην ταίρι σου γιατί απλά «είχατε καλή χημεία στο σεξ». Και σε πιστεύουμε απόλυτα ως προς το πρώτο σκέλος. Εννοείται πως για να επιδιώκεις το σεξ με πρώην, προφανώς σου άρεσε πολύ, όμως το να προσπαθείς να πείσεις το στενό σου περιβάλλον –και κυρίως τον εαυτό σου- ότι πρόκειται μόνο για μια ακόμα σεξουαλική επαφή χωρίς δεσμεύσεις, προσδοκίες ή έντονα συναισθήματα είναι το μεγαλύτερο ψέμα που μπορείς να σκεφτείς. Και αν ισχύει κάτι τέτοιο, σίγουρα δεν αντιπροσωπεύει και τις δύο πλευρές.\nΠονάει περισσότερο όταν ο άλλος προχωρήσει στη ζωή του\nΉσασταν μαζί, χωρίσατε και εξακολουθήσατε να βρίσκεστε. Συμβαίνει. Όταν όμως έρθει η στιγμή ο άλλος να θελήσει να προχωρήσει στη ζωή του ο πόνος θα είναι διπλός, καθώς θα βιώσεις τον χωρισμό ξανά από την αρχή. Και αυτή τη φορά ακόμα πιο δυνατά γιατί θα έχεις να κάνεις με έναν δεύτερο επίλογο της σχέσης σας που όσο και να πιστεύεις ότι έχεις προετοιμάσει στο μυαλό σου, θα είναι το ίδιο επώδυνος με τον πρώτο. Ίσως και λίγο μεγαλύτερος. koolnews.gr


CITY URBAN LIVING: 2008 ανακοινώσεις δεσμεύομαι να «φιλοξενήσω»…\n2008 ανακοινώσεις δεσμεύομαι να «φιλοξενήσω»…\nΚαι θα αρχίσω από αυτό το τεύχος αφού κι αυτήν την περίοδο οι ευκαιρίες των φιλομαθών για γνώση και των καλλιτεχνικών φύσεων για έκφραση δεν περιορίζονται στα δάχτυλα του ενός χεριού\nΚύκλος σεμιναρίων λογοτεχνίας: Το νήμα που διατρέχει την ευρωπαϊκή λογοτεχνία από τον Σαίξπηρ και τον Θερβάντες ως τον Κάφκα και τον Μπόρχες θα επιχειρήσει να ακολουθήσει ο συγγραφέας Θανάσης Τριαρίδης σε 8 δίωρα σεμινάρια με τίτλο «Αναζητώντας την ενοποιητική αφήγηση της Δύσης» που θα πραγματοποιηθούν από τον Ιανουάριο ως τον Μάρτιο, στο βιβλιοπωλείο Σαιξπηρικόν (Εθνικής Αμύνης 14, Τ: 2310 220545). Τα σεμινάρια για την ενοποιητική αφήγηση της Δύσης θα αρχίσουν την Τετάρτη 23 Ιανουαρίου και θα συνεχιστούν επί οχτώ Τετάρτες (ως την 12η Μαρτίου). Το κόστος παρακολούθησης είναι 100 για το σύνολο των σεμιναρίων. Σύμφωνα με τον Θανάση Τριαρίδη, στον πυρήνα αυτών των σεμιναρίων δεν βρίσκεται καμία αυθεντική ερμηνεία, μήτε κάποια «ντελαλισμένη» Μεγάλη Αλήθεια, αλλά η δηλωμένη πρόθεσή του να αναζητήσει, μαζί με άλλους, πνευματικές αγωνίες, χάσματα και αιχμές. Ακολουθούν οι θεματικές για το κάθε ένα από τα 8 σεμινάρια: 1. Ένας άνθρωπος που πεθαίνει μόνος: Ο ενοποιητικός ευρωπαϊκός μύθος στον Σαίξπηρ και στον Θερβάντες, 2. Η συνειδητοποίηση της Ευρώπης: Ο Γκαίτε και οι επίγονοι (Φρειδερίκος Νίτσε και Τόμας Μαν), 3. Οι αφηγήσεις του ρομαντικού τρόμου: Από τα λαϊκά μυθιστορήματα μέχρι τον Φρανκεστάιν και τον Πόου, 4. Το μυθιστόρημα της μεταβαλλόμενης συνείδησης: Μπαλζάκ, Ντίκενς, Ουγκό, Φλωμπέρ, Τολστόι, 5. Φιοντόρ Ντοστογιέφσκι: τα γυμνά μάτια, 6. Η αρσενική απελπισία και οι παρεκτροπές του ρεαλισμού: Μέλβιλ, Κόνραντ, Χέμινγουεϊ, Καζαντζάκης, Μάρκες, 7. Αναζητώντας το χαμένο έπος: Μαρσέλ Προυστ και Τζέιμς Τζόις, 8. Η μεταθεολογική παραβολή: Ο Φραντς Κάφκα και οι επίγονοι (Χάξλεϊ, Όργουελ, Μπόρχες, Γκρας). Οι ενδιαφερόμενοι μπορούν να απευθύνονται για εγγραφές και πληροφορίες στα τηλέφωνα 2310 220545, 6937 160705.\nΣεμινάρια εικαστικών: Συνεχίζονται στην γκαλερί TinT τα σεμινάρια που εντάσσονται στο θεματικό κύκλο «Η τέχνη με τους όρους της παγκοσμιοποίησης». Το επόμενο σεμινάριο θα πραγματοποιηθεί στις 16 Ιανουαρίου, από την Θεόπη Παρησάκη, Αναπληρώτρια Καθηγήτρια του ΑΠΘ, η οποία θα εισαγάγει το κοινό στην αισθητική θεωρία. Ακολουθούν: Το σεμινάριο από την Θεόπη Παρησάκη, στις 23 Ιανουαρίου, με θέμα «Σύγχρονες αισθητικές προσεγγίσεις: Η θεωρία του Danto». Το σεμινάριο από τον Βασίλη Αμανατίδη, Ιστορικό της τέχνης - Λογοτέχνη, στις 30 Ιανουαρίου, με θέμα «Σώμα = Κείμενο = Σώμα: Η "κειμενοποίηση" του Σώματος και η "σωματοποίηση" του Κειμένου στην τέχνη της παγκοσμιοποίησης». Το σεμινάριο από την Ηρώ Κατσαρίδου, ιστορικό της τέχνης, στις 6 Φεβρουαρίου, με θέμα «Φωτογραφία και παγκοσμιοποιημένη οικονομία». Όλα τα σεμινάρια ξεκινάνε στις 19.30. Η τιμή συμμετοχής είναι 100, ενώ για τους φοιτητές και τους καλλιτέχνες ισχύει η ειδική τιμή των 60. Εγγραφές-πληροφορίες: 2310 235689 & 2310 220191. Λήξη εγγραφών: 15 Ιανουαρίου.\nMoυσικοπαιδαγωγικό εργαστήρι-σεμινάριο: Σεμινάριο με θέμα «Πάμε με ρυθμό» και εισηγητή τον Χρήστο Ερκέκογλου, μουσικοπαιδαγωγό, οργανώνει το Ωδείο Τούμπας Κ. Ματσίγκου, στις 19 Ιανουαρίου, στην αίθουσα τέχνης «a tempo». Το εργαστήρι απευθύνεται σε μουσικοπαιδαγωγούς, σπουδαστές μουσικής 14 ετών και άνω, δασκάλους μουσικής, εκπαιδευτικούς, νηπιαγωγούς, γυμναστές, δασκάλους χορού, σε όσους ασχολούνται με παιδιά προσχολικής και πρωτοσχολικής ηλικίας και σε όσους θέλουν να βιώσουν τον ρυθμό με «παιχνιδιάρικη διάθεση». Κατά τη διάρκεια του σεμιναρίου θα πραγματοποιηθούν μουσικοπαιδαγωγικές δραστηριότητες και ρυθμικά παιχνίδια με κρουστά, φωνή και κίνηση. Διάρκεια σεμιναρίου: 2 ώρες. Ώρα έναρξης:14.00. Πληροφορίες: 2310 905631 & 2310 932791. Δηλώσεις συμμετοχής μέχρι τις 17 Ιανουαρίου στο Ωδείο.\nLandscape photography: Το Φωτογραφικό Κέντρο Θεσσαλονίκης ετοιμάζει για το καλοκαίρι του 2008, μια φωτογραφική παρέμβαση στον αρχαιολογικό χώρο των Αβδήρων, στη Θράκη. Καλεί τους δημιουργούς που ενδιαφέρονται να συμμετάσχουν σε αυτό το project, να υποβάλουν προσχέδια του έργου (με πλήρη ανάπτυξη των υλικών και του θέματος) που προτείνουν μέχρι τις 20 Φεβρουαρίου. Διευκρινίζεται ότι: Το μέγεθος των έργων προτιμάται να είναι κατά πολύ μεγαλύτερο από αυτό των έργων που προορίζονται για μία γκαλερί, ώστε να μη χαθούν στο περιβάλλον. Παρά ταύτα το μέγεθος των έργων δεν είναι δεσμευτικό. Το κόστος των έργων επιβαρύνει το δημιουργό τους. Επιμέρους χορηγοί παραγωγής έργου θα γίνουν δεκτοί και θα αναφερθούν στο σχετικό κατάλογο. Τα σχέδια πρέπει να λάβουν υπόψη τους ότι τα φωτογραφήματα θα παραμείνουν στον υπαίθριο χώρο της αρχαίας πόλης των Αβδήρων, εκτεθειμένα σε καιρικές συνθήκες, τουλάχιστον για τρεις μήνες. Όπως και σε άλλα αντίστοιχα πειραματικά προγράμματα του Φωτογραφικού Κέντρου Θεσσαλονίκης, ζητούμενο είναι η φαντασία στον τρόπο που θα αντιμετωπίσουμε τη φωτογραφία, στο πώς αυτή θα δεθεί (πιθανώς) με άλλα υλικά και στο βαθμό που αυτή θα ξεπεράσει δεδομένες φόρμες. Πληροφορίες: katselis@the.forthnet.gr, Τ: 2310 256296\nΈκθεση Ελεύθερης Καλλιτεχνικής Δημιουργίας: Άφησα για το τέλος μια εκδήλωση που συνδυάζει μουσική, χορό, εκθέσεις, μονόπρακτα κι όλα αυτά με μηδενικό εισιτήριο. Συγκεκριμένα, στις 13 Ιανουαρίου, το Εξειδικευμένο Κέντρο Επαγγελματικής και Κοινωνικής Ένταξης Ο.ΚΑ.ΝΑ (Οργανισμός Κατά Των Ναρκωτικών) Θεσσαλονίκης διοργανώνει ολοήμερη εκδήλωση με τίτλο «Έκθεση Ελεύθερης Καλλιτεχνικής Δημιουργίας». Η εκδήλωση θα ξεκινήσει στις 11.00 και θα ολοκληρωθεί στις 24.00 στον εκθεσιακό χώρο της Αποθήκης Δ’ του Οργανισμού Λιμένος Θεσσαλονίκης. Όλη την ημέρα θα λειτουργεί εκθετήριο με τις δημιουργίες των μελών των προγραμμάτων του Εξειδικευμένο Κέντρο Επαγγελματικής και Κοινωνικής Ένταξης ΟΚΑΝΑ Θεσσαλονίκης, των τμημάτων χειροποίητου κοσμήματος, ανθοδετικής και φωτογραφίας και την ενεργή συμμετοχή των τμημάτων βιολογικής καλλιέργειας, βοηθών υδραυλικών και εκμάθησης Η/Υ. Ακόμη, σε όλη τη διάρκεια της ημέρας θα πραγματοποιούνται παράλληλες εκδηλώσεις με: θεατρικά μονόπρακτα από τη θεατρική ομάδα «Έξω από τα τείχη», capoeira της ΧΑΝΘ, θα υπάρχουν βραζιλιάνικα κρουστά κ.ά. Σημαντικό κομμάτι της εκδήλωσης είναι η απονομή των βεβαιώσεων παρακολούθησης των προγραμμάτων στα μέλη, που θα πραγματοποιηθεί στις 18.00 μαζί με τους χαιρετισμούς των επισήμων προσκεκλημένων, του Προέδρου του Ο.ΚΑ.ΝΑ. κ. Γεώργιου Φωτεινόπουλου και της Υπεύθυνης του ΕΚΚΕΕ Ο.ΚΑ.ΝΑ Θεσσαλονίκης κα Ελένης Χριστιά. Η εκδήλωση θα ολοκληρωθεί με τη μουσική συναυλία του Παύλου Παυλίδη με τους B-Movies και των Μπλε, που με την παρουσία τους συμβάλλουν στο κοινωνικό έργο που προσπαθεί να επιτύχει το Κέντρο. Πληροφορίες: 2310 566136